Nəyə inanırıq, kimi itiririk? | PCC blog\nNəyə inanırıq, kimi itiririk?\nÇox vaxt xanımlar elə tələyə düşürlər ki, bunu həmin an fərqində olmurlar. Ancaq zaman keçdikcə hər birinin “Gör o vaxt nəyi böyütmüşəm, keçmək olardı” demək məcburiyyətində qaldıqlarını görürük. Qadınlar kişilərin iki səhvini bağışlaya bilmirlər: yalan və xəyanət. Əslində bu ikisi eyni bir şeydir. Yalan danışmaq səmimiyyəti pozmaqdır, yalan varsa, mütləq şəkildə xəyanət də olacaqdır. Təbii burada xırda yalanlardan söz gedə bilməz. Çox vaxt partnyorumuzda yalan tapdığımız zaman “indi, burada” anlayışından uzaqlaşıb arxivlə maraqlamağa başlayırıq. Məsələn, “bunu yalan deyibsə, yəqin çox şeyi də yalan deyib” deyə düşünmək. Bir işin içinə şübhə də qarışdımı orada həll yolunun tapılmasından söz gedə bilməz. Siz deyəcəksiniz, o deyəcək, beləliklə, ya siz, ya da o evi tərk edəcək.\nHeç nə olmamış kimi davranan insanlar var bilirsiz. Xəyanət edər sizə “Mən heç nə etməmişəm” deyər. Sübutlarınızı gözünün önünə sərərsiniz, “Nə əlaqəsi var?” deyə cavab verər. “Səni görüblər, filan saatda, filankəslə filan yerdəymişsiniz” deyə tarix, zaman, insan adı çəkərsiniz “Kim görüb?” deyə soruşar. Yəni nə etsəniz səhvini qəbul etdirə bilməzsiniz. Bir az daha danışsanız səsini yüksəldər, bağırar üstəlik sizi günahlandırar. Özü süddən çıxmış ağ qaşıqdır, amma siz paranoidsiniz. Bunlar yetmədi bir də qapını çırpıb çıxar, ortadan yox olar. Əslində zaman qazanmaqdadır, yeni bir plan içindədir. Məsələnin necə ortaya çıxmasını araşdıracaq, ona uyğun müdafiə axtaracaq. Bir neçə gün sonra döndüyündə sizi nə qədər sevdiyini, sizin üçün nələri gözə aldığını deyər “Mən bunları edərkən sən məni günahlandırırsan” deyib üstə çıxmağa çalışar.\nBəs nə edək bu vəziyyət qarşısında? Həyat yoldaşınız üzərində qadın saçı ilə evə gəlirsə, bunu unutmayın: Evə üzərində saçla gələn kişi yoxdur, evə üzərində saç ilə göndərilən kişi vardır. Düşünün, siz onun həyat yoldaşısınız, heç olubmu o öz üzərində sizin saçınızla işə getsin? Heç vaxt. Bəs necə olur sadəcə 4-5 saatını keçirdiyi qadının saçı onun üzərində olur? Oyun bitənə qədər necə bir oyunun içində olduğunu anlamazsan. Ona görə də tələsməyin. Onun sizə rəftarına baxın. Ancaq ən xırda sizə qarşı mənfi hərəkətinə “həmin qadına görədir” mənasını yükləməyin. Birini itirmək asandır, qazanmaq çətin. Buna riayət etmək adına öz yolumuzla getməyi, səbr etməyi öyrənək. Unutmayın, siz onun yüzlərcə qadını seçə bildiyi azadlıq vaxtlarının tək seçimisiniz. Siz o 50 qadının içində 49-nun qurban verildiyi tək qadınsınız. Bunu heç vaxt unutmayın və hər zaman özünüzə aid kiçik bir dünyanız olsun. Olsun ki, sabah bu vəziyyətlərdə “İndi nə edəcəm?” qorxusu yaşayıb hər şey sonmuş kimi görməyəsiniz. Hər zaman qaldığınız yerdən başlaya bilmə şansınız var. (ARDI II HİSSƏDƏ)\nGizli sirr Qısqanclıq


525-ci Qəzet - "Ürək-damar xəstələrində koronavirusdan ölüm riski daha yüksəkdir"\n"Ürək-damar xəstələrində koronavirusdan ölüm riski daha yüksəkdir"\n525.az-ın məlumatına görə, bunu Səhiyyə Nazirliyinin baş kardioloqu Yusif Nağıyev deyib. O bildirib ki, Çin alimləri mövcud ürək-damar xəstəliyinin (ÜDX-nin) ağır COVID-19 inkişaf riskini 3,5 dəfə artırdığını göstərdilər. Əvvəlcədən ÜDX mövcud olan xəstələr arasında ölüm nisbəti COVID-19-a yoluxan ümumi populyasiyadan 5 dəfə çoxdur:\n“Xroniki ÜDX olan xəstələrin COVID-19-a yoluxması mövcud aterosklerotik piləyin cırılmasının yüksək riski səbəbindən miokard infarktının inkişafı ilə xəstəliyin gedişatını ağırlaşdırır. Bu, yoluxmuş xəstələrin ölüm riskini artırır. Öncədən ürəyin tac damarlarında invaziv və ya cərrahi əməliyyat olunmuş COVID-19 xəstələrində stent və şuntların trombozu riski artır. Bu səbəbdən ÜDX olan xəstələr yüksək risk qrupu hesab edilməlidir.\n- fenilefrin əsaslı vazokonstriktor təsirli burun damcıları\n- antihistamin preparatlar\n- alkoqol spirtli içkilər\n- isti vanna\nHəkim bildirib ki, COVID-19 testi pozitiv çıxan xəstənin vəziyyəti təcili xəstəxanaya yerləşdirməsini tələb etmirsə, o, evdə müalicə oluna bilər:\n“Xəstənin mənzilində ayrıca bir otaq olmalıdır və həkimin bütün reseptlərinə əməl edilməlidir. Yaşlı insanlarla birlikdə yaşayan və ya xroniki xəstəlikləri olan pasiyentlər xəstəxanaya göndərilməlidir. Evdə müalicə alarkən xəstənin vəziyyəti pisləşirsə, o, hospitalizasiya olunmalıdır. Yaşlıların evdə müalicəsi digər yaşdakı xəstələrin müalicəsindən heç bir şəkildə fərqlənmir; xüsusi dərmanlar yoxdur. Yaşlı insanlar ilk növbədə sağlamlığı qorumaq üçün ümumi tövsiyələrə əməl etməlidirlər. Onlar üçün mütəmadi fiziki aktivlik (gündə ən az 20 dəqiqə), balanslı qidalanma, müsbət münasibət və yaxınları ilə davamlı ünsiyyət çox vacibdir.


İran ABŞ tərəfindən bu ölkənin Gəmiçilik Şirkətinə qarşı irəli sürülən ittihamları rədd edib\nSiyasət 11 Sentyabr 2008 19:42 (UTC+04:00)\nAzərbaycan, Bakı, 11 Sentyabr/ Trend Ne , müxbir T.Cəfərov/ İran İslam Respublikasının Gəmiçilik Şirkəti ABŞ tərəfindən ona qarşı tətbiq edilən yeni sanksiyalara sərt reaksiya verərək irəli sürələn ittihamları rədd edib.\nİran İslam Respublikasının Gəmiçilik Şirkətinin mətbuat xidməti ABŞ dövlətinin bu idarəyə qarşı tətbiq etdiyi sanksiyalara sərt münasibətini əks etdirən məktubla Trend -a müracitə edib. Məktubda qeyd olunub ki, bu şirkət artıq neçə illərdir beynəlxalq şirkət kimi fəaliyyət göstərir. Şirkətin hazırda bir neçə iri səhmdarları var və şirkət fəaliyyətini beynəlxalq hüquq və normalara uyğun həyata keçirir.\nABŞ Maliyyə Nazirliyi sentyabrın 10-da İranın Gəmiçilik Şirkətini bu ölkənin raket sənayesi və nüvə proqramı ilə bağlı malların qaçaqmalçılıq yolu ilə realizəsində ittiham edərək, onun Amerikadakı əmlakının müsadirə edilməsi barədə qərur çıxarıb. Bundan başqa, şirkətlə hər hansı bir ABŞ şirkətinin əlaqə qurması da qadağan edilib. ABŞ senatı şirkəti həmçinin sənədlərin saxtalaşdırılmasında da ittiham edib.\nİranın Gəmiçilik Şirkəti isə ABŞ tərəfindən iddia olunan ittihamları ağ yalan və böhtan adlandırıb. "İran Gəmiçilik Şirkəti tərəfindən verilmiş sənədlər heç vaxt saxta sənəd ola bilməz. Həmin sənədlər gəmilərin hərəkət etdiyi bütün limanlarda yüksək vəzifəli şəxslər və səlahiyyət sahibləri tərəfindən təsdiqlənir. Bizim şirkət etibarlı və yüksək nüfuza malik bir şirkətdir", - məktubda qeyd olunur.\nİran Gəmiçilik Şirkəti daha sonra bildirib ki, Amerikanın onlara qarşı irləi sürülən bu ittihamları digər müstəqil ölkələrə qarşı irəli sürülən iddialara oxşayır. Amerika əslində bu ittihamlarını heç bir əsaslı dəlillə sübut edə bilmir.\nMəktubda daha sonra bildirilir ki, şirkəti artıq uzun illərdir ABŞ şirkətləri və bankları ilə bütün əlaqələrini kəsib, bu səbəbdən də ABŞ-ın "sanksiyaları" şirkətin fəaliyyətinə heç bir təsir edə bilməz.


Ana Sayfa » Doktorluq işi » RUSİYA VƏ TÜRKİYƏ\nMüharibələrdən müttəfiqliyə doğru…\nRusiya və Türkiyə arasındakı qarşılıqlı münasibətlərin tarixi çox uzun və mürəkkəbdir. Bu tarix həm müharibələrdən, həm qarşılıqlı uzaqlaşmalardan, həm də isti münasibətlərdən ibarədir. Biri müsəlman, digəri isə xristian ölkəsi olan bu iki güc əslində din maraqlarından çox, regional strateji maraqlardan çıxış edərək, öz xarici siyasətinin konturlarını təyin edir. Bu səbəbdən bu iki dövlətin maraqlarının bir çox nöqtələrdə həm kəsişən, həm də birləşən məqamları var. Türkiyə və Rusiya arasındakı münasibətlərin tarixi çox qədimlərə çıxmaqdadır. Xristianlıq Vizantiyadan qədim rus torpaqlarına qədər uzanırdı. Rusiya ilə Türkiyə arasında dənizə çıxış əldə etmək üçün zaman-zaman müharibələr baş vermişdi. Türkiyədə bir-neçə il birinci rus miqrant dalğası məskən salmışdır. Bu və ya digər cəhətlər bu iki ölkəni bir-biri ilə çox sıx bağlayır.\nRusiyada türk dilinin öyrənilməsi siyasi tələbatdan doğan zərurət idi\nRusiyada türk dillərini əslində çoxdan bilirdilər. Hələ tariximizin tatardan əvvəl vaxtlarında rus dilinə bir çox türk sözləri daxil olmuşdur (Məsələn, “İqor polku dastanı” leksikonundakı türk elementlərini yada salaq).\nRus yazılı mənbələrində rus və türklər arasındakı sülh və düşmənçilik münasibətləri barədə külli miqdarda məlumatlar tapmaq olar. XI əsrdə Rusiyada türkdilli tayfalar meydana gəlir. Türklərin rus torpaqlarında məskunlaşması haqqında ilkin etibarlı mənbələr 1080-1097-ci illərə aiddir.\nRusların türklərlə çox əsrlik birbaşa ünsiyyətləri nəticəsində ruslar türk xalqlarının dilləri, adət-ənənələri, əxlaq və mədəniyyətləri ilə ətraflı tanış olublar. Sonradan artıq Moskvada türk dilinin öyrənilməsinə başlanıldı. XVII əsrdə Moskvada Posol bölgəsində tatar və türk dillərindən tərcüməçilər fəaliyyət göstərirdilər. Türkoloq mütəxəssislərin hazırlanması üzrə ilk dövlət tədbirlərinin həyata keçirilməsi də məhz I Pyotrun adı ilə bağlıdır.\nTürk-Rus müharibələri əslində regionda kimin daha güclü olmasının nümayişi idi\nRusiya Türkiyəyə həmişə rəqib kimi baxmış və imkan tapan kimi rəqibini zəiflətmək, daha çox torpaq işğal etmək və regionda nüfuzunu artırmaq siyasəti yürüdürdü. Bu səbəbdən 1695-1696-cı illərin Azov yürüşləri çar I Pyotrun ilk xarici siyasət addımları sayılır. Bu, Osmanlı İmperiyası ilə mübarizənin yeni bir istiqaməti idi. Qızğın müharibələrin təməli qoyulur.\n1695-ci ilin yayında rus qoşunları Qolovin, Lefort və Qordonun komandanlığı altında Azov ətrafına irəliləyir. Lakin türk bastionunu qəsb etmək onlara nəsib olmur. Növbəti il Azov rus qoşunları tərəfindən mühasirəyə alınır və 18 iyul 1696-cı il tarixində qala qarnizonu təslim olur. 1697-ci ildə Rusiya, Avstriya və Venesiya Osmanlı İmperiyasına qarşı birlik yaradırlar.\nRəqiblik və güc nümayişi təkcə Rusiyadan deyil, Osmanlı İmperiyasından da nümayiş olunurdu. Türklər də öz növbəsində daha çox torpaqlar əldə etmək, dənizə çıxış əldə etmək və hegemon dövlət qurmaq planlarını gizlətmirdilər. 1735-ci ildə Qara dənizə çıxmaq üstündə növbəti rus-türk müharibəsi başlayır. Müharibənin əsas səbəbi 20 minlik krım tatar qoşunlarının Zaqafqaziyada rus sərhədlərini pozması ilə başladı. Rusiya ilə Osmanlı İmperiyası arasında hərbi əməliyyatlar 1735-ci ilin payızında başladı, 40 minlik korpus Perekopa doğru irəlilədi. Bu müharibə 1739-cu ilin sentyabr ayında Belqrad sülh müqaviləsinin imzalanması ilə sona çatdı. Lakin bu qanlı dördillik müharibədən sonra da Rusiya əvvəlki kimi Qara dənizə çıxışı əldə edə bilmədi.\n1768-1774-ci illər – rus-türk müharibəsi də çoxlu itkilərlə yadda qaldı. Rusiya öz qoşunlarını Polşadan çıxarmaqdan imtina etdiyinə görə, Osmanlı İmperiyası ona qarşı müharibə elan etdi. 10 iyul 1774-cü il tarixdə Kiçik-Kaynarcan kəndində Osmanlı İmperiyası ilə sülh müqaviləsi imzalanır. Bu müqaviləyə əsasən, krım, kuban və budcak tatarları Türkiyənin tabeçiliyindən çıxır, Krımdakı Kerç və Yenikale, o cümlədən Qara dəniz sahillərindəki Kinburn Rusiyanın tabeçiliyinə keçir. Rusiya Azovu möhkəmlətməyə müvəffəq olur. Türkiyə rus gəmilərinin maneəsiz olaraq boğazdan keçməsinə icazə verdi və 4,5 milyon rubl kompensasiya ödədi. Rusiya Valaxiya və Moldaviyanı öz himayəsinə aldı.\nTürkiyə itirilmiş mövqeləri ilə hec cür barışmaq istəmirdi. O səbəbdən yeni bir müharibəyə başlamaq üçün intensiv hazırlıqlar aparırdı. Nəhayət yeni müharibənin əsası qoyuldu. 1787-ci ildə yeni bir rus-türk müharibəsi başlayır. Krım və digər əraziləri yenidən geri qaytarmaq üçün Türkiyə tərəfindən hərbi əməliyyatların əsası qoyulur. Bu müharibədə Rusiya Avstriya ilə müttəfiq kimi iştirak edirdi. Sülh müqaviləsi 1791-ci ildə Yassaxda imzalanır. Bu müqaviləyə əsasən Rusiya Cənubi Buqdan Dnestrə qədər Qara dəniz sahilləri boyu geri çəkildi.\n1806-cı ildə yenidən rus-türk müharibəsi başlanıldı. Qafqazda və Qara dənizin şimal sahillərindəki keçmiş torpaqlara yenidən sahib olmaq üçün Türkiyə tərəfindən hərbi əməliyyatlara start verildi. Bu müharibədə tərəflər arasında vasitəçi rolunu oynayan Napoleon Türkiyəyə siyasi və hərbi dəstək verirdi və Rusiyaya qarşı vuruşmaqda kömək edirdi. 1812-ci ildə Buxarestdə imzalanmış müqaviləyə əsasən sərhədlər Prut çayından Dunaya qədər təyin olundu, Rusiya Dunayda ticarət gəmiləri saxlamaq hüququ qazandı, Serbiyaya muxtariyyət verildi.\n1828-ci ildə birillik rus-türk müharibəsi başlandı. Hərbi əməliyyatlar 1828-ci ilin baharında Dunay ətrafında başladı, burada 95 min rus qoşunu toplaşmışdı. Sonda 14 sentyabr 1829-cu ildə sülh müqaviləsi imzalandı. Rusiya Dunay deltasında adalar, Qara dəniz sahilləri, Axalçix və Axalkalaki qalaları, habelə 33 milyon qızıl rubl əldə etdi. Müqaviləyə əsasən rus və əcnəbi tacirlər Qara dəniz sularında maneəsiz hərəkət etmək hüququ əldə etdilər. Müqavilədə Yunanıstanın müstəqilliyi, eləcə də Moldaviya, Valaxiya və Serbiyaya muxtariyyət elan olundu.\n1853-1856-cı illər Krım müharibəsi də yadda qalan oldu. Türkiyənin Rusiyaya qarşı layiqincə müharibə apara bilməsi üçün İngiltərə və Fransa türklərə yardım edirdi. Rusiya Balkan yarımadasını Türkiyədən ayırdı. Müharibəyə səbəb Fələstindəki müqəddəs yerlər, yəni Vifleem kilsəsinin kimə məxsus olması üstündə katolik və pravoslav kilsələri arasında yaranmış mübahisə oldu. Baxmayaraq ki, bu məsələnin həlli sultana məxsusdur, amma I Napoleon və I Nikolay Türkiyəyə təsir etmək üçün bəhanə axtarırdı və bu səbəbdən də mübahisəyə girişdilər: birinci – katoliklərin tərəfində, ikincisi isə – pravoslav kilsəsinin tərəfində. Dini mübahisə sərt diplomatik konfliktə çevrildi. Sülh müqaviləsi 30 mart 1856-cı ildə Parisdə imzalandı. Müqaviləyə əsasən, müharibə zamanı işğal olunmuş ərazilər dəyişdirildi. Rusiya Qara dənizdə özünün hərbi donanma və sahilkənarı hərbi-dəniz arsenalı saxlama hüququnu, eləcə də Dunay və Cənubi Bessarabiya boyu torpaqları itirdi.\nGetdikcə regionda maraqlarını qurban verən Rusiya bu uğursuzluqlar silsiləsi ilə hec cür barışmaq istəmirdi. Odur ki, itirilmiş torpaqları geri qaytarmq və regionda əvvəlki nüfuza sahib çıxmaq vaxtı çatmışdı. 1877ci ildə yenidən rus-türk müharibəsi alovlandı. Balkanlarda öz nüfuzunu artırmaq üçün Rusiya tərəfindən müharibə başlandı. 1875-ci ildə Bosniya və Hersoqovinanın slavyan vilayətlərində Osmanlı İmperiyasının təzyiqlərinə qarşı üsyanlar başladı. Nəhayət, 19 fevral 1878-ci ildə San-Stefanoda sülh müqaviləsi imzalandı. Bu müqaviləyə əsasən, Türkiyə Çernoqoriya, Serbiya, Rumıniyanın tam müstəqilliyini tanıdı. Yeni bir dövlət Bolqarıstan knyazlığı yarandı. Bosniya və Hersoqovina muxtariyyət aldı. Bessarabiyanın bir hissəsi Rusiyaya qaytarıldı, Qafqazda Ardağan, Batum, Kare, Bayazet Rusiyanın nəzarətinə keçdi. Türkiyə 310 milyon rubl təzminat ödədi.\nRusların Türkiyəyə miqrasiyası həm də iki sivilizasiyanın birləşməsi idi\nVətəndaş müharibəsinin törətdiyi faciə 150 min rusun Bosfor vasitəsilə qaçmasıma gətirib çıxardı: 27 min qadın, 100 mindən çox hərbçi, 6 min xəstə və yaralı insan köçkün həyatı yaşamağa məhkum oldu. Həmin hadisələrin şahidi olmuş yazıçı İlya Surquçev 1920-ci ildə qaçqınların köçməsini belə təsvir edirdi: “Konstantinopol sahillərində sarı sanitar bayraqlar qaldırmış 65 rus gəmisi dayanıb, bu gəmilərdəki çoxlu sayda insanlar amerikan qaletləri və qırmızı ingilis bişməmiş kornbif yeyirdilər. Artıq neçə gündür idi ki, onların adi suya ehtiyacı var idi.”\nCiddi nizam-intizam nəticəsində çadır və komalarda məskunlaşmış əsgər və zabitlər nəinki hərbi hissələrin nömrələrini saxlamış, hətta yaşadıqları məntəqəni əsl hərbi düşərgəyə çevirmişdilər. Burada sıra təlimləri, rota və batalyon məşqləri, hətta parad və baxışlar da keçirilirdi. Zabit toplantılarında teatrlar yaratmaq, jurnallar buraxmaq və rəsm sərgiləri təşkil etmək planları müzakirələri olunurdu. Knyaz Dolqorukov yazırdı: “Küçələrdə iti addımlar atan, qarşısına çıxan generallara hərbi salam verən əsgər və zabitlərə rast gəlinirdi. Eyni zamanda ordu sıralarını tərk etmiş zabitlər cırıx paltarlarda küçələrdə kibrit, karandaş və xırda əşyalar satırdılar”.\nBugün Gelibolu şəhərində sakit balıqçı təknələri, turist avtobusları, Dardanel boğazından keçib gələn paromlar görünür. Nə vaxtsa buranın rus ordusunun sonuncu düşərgəsi olması barədə heç bir nişanə qalmayıb.\nİstambulun özündə də rus miqrantlar vəzifəsindən asılı olmayaraq, cəmiyyətə qarışırdılar. Qaçqınlar əsasən şəhərin Avropa hissəsində, Bosforun qərb sahillərində, Qalata rayonunda və şəhərin əsas Avropa arteriyası olan Pera küçəsi ətrafında məskunlaşmışdılar.\nRus qaçqınların rəngarəng fəaliyyətlərinin ən əhəmiyyətlisi onların şəhərin mədəni həyatına təsir etməsi idi. İstambulun rus rəssamları birliyi ən yaxşı rəsmlərin sərgisini təşkil edirdi. Türk tamaşaçılarını ən çox “yüngül” janr cəlb edirdi və məşhur operetta artisti Vladimir Smirnov “Pariziana” adlı kabare-teatr açmışdı.\nRusiya və Türkiyə müasir beynəlxalq münasibətlər fonunda daha çox müttəfiq kimi görünürlər\nRusiya və Türkiyə hərbi-texniki əməkdaşlığı həm ABŞ və Avropanı, həm də İranı narahat edir\nXX əsrin sonu – XXI əsrin əvvəllərində dünyanın siyasi xəritəsinə nəzər yetirsək, görərik ki, Rusiya və Türkiyə heç də keçən yüzilliklərdəki kimi düşmən tərəflər deyil, əksinə həyatın bir çox sahələrində yaxın müttəfiq və tərəfdaşlardırlar. Bu iki super dövlət arasında uğurlu hərbi-texniki əməkdaşlıq telləri də mövcuddur.\nTürkiyə öz ordusunun sayına və döyüş hazırlığına görə NATO-da ikinci yeri tutur. Hər il türk bazarında silahın satış həcmi 3-5 milyard dollar təşkil edir. 1997-2007-ci llər ərzində türk silahlı qüvvələrinin modernləşdirilməsi, müdafiə sənayesinin inkişaf etdirilməsi üçün 27 milyard dollar pul xərclənib. Ümumiyyətlə isə Türkiyə silahlı qüvvələrinin modernləşdirilməsi istiqamıtində 2020-ci ilə qədər 150 milyard dollar xərclənməsi nəzərdə tutulur.\nRusiya və Türkiyə arasında hərbi-texniki əməkdaşlıq hələ 1992-ci ildən başlanmışdır. Türkiyə NATO üzvü olan ilk ölkə idi ki, Rusiya ilə bu sahədə əməkdaşlıq edirdi. İkitərəfli hərbi-texniki əməkdaşlığın təməlini Rusiya Federasiyasının prezidenti Boris Yelsinin Türkiyə Prezidenti Süleyman Dəmirəl ilə Moskvada (may 1992) və İstambuldakı (iyun 1992) görüşləri qoydu. O zaman Türkiyəyə 300 milyon dollar məbləğində rus silah-sursat və hərbi texnikası göndərmək haqqında prinsipial bir razılıq əldə olundu.\n1992-1993-cü illər ərzində imzalanmış dövlətlərarası razılaşmaya əsasən Türkiyə tərəfinə, konkret olaraq Jandarm Qüvvələri Baş İdarəsinə və Milli Müdafiə Nazirliyinə BTR-60 və BTR-80 zirehli maşınlar, Mi-17 vertolyotları, 4 köməkçi gəmi, pulemyotlar, snayper tüfəngləri, 190 milyon dollarlıq hərbi sursat verilib. Bunun 100 milyonu Rusiyanın Türkiyəyə olan borcu müqabilində təqdim olunub. Türkiyə ilə əməkdaşlığı təkcə “Rosoboroneksporta” deyil, həm də “Rostvertol” və “Kalaşnikov” şirkətləri həyata keçirir. Bundan başqa, müxtəlif təyinatlı vertolyotlar, tanklar, hərbi hava qüvvələri üçün desant və köməkçi gəmilərin də satışı məsələləri müzakirə olunur.\n1994-cü ilin aprel ayında bağlanmış hərbi-texniki əməkdaşlıq barədə hökumətlərarası müqaviləyə əsasən Türkiyənin Dövlət Maşınqayırma və Kimya Sənayəsi Korporasiyası ilə birlikdə taktiki raket komplekslərinin, atıcı silahların və müxtəlif növ silah-sursatın birgə istehsalı nəzərdə tutulurdu. 2001-ci ildə hərbi-texniki əməkdaşlıq üzrə birgə rus-türk komissiyası yaradıldı ki, bunun da məqsədi bu əməkdaşlığa daha stabil və uzunmüddətli xarakter vermək idi. 2002-ci ilin sentyabr ayında Ankarada və 2003-cü ildə Moskvada komissiyanın iki toplantısı keçirildi.\nRusiya və Türkiyə hərbi-texniki əməkdaşlığının perspektivləri regionda stabillik yaratmağa hesablanıb\nRusiya və Türkiyə arasında hərbi-texniki əməkdaşlığın perspektivləri obyektiv maneələrlə qarşılaşır. Bunlara Türkiyədə NATO standartlarının tətbiq edilməsi və tərəflər arasındakı maliyyə çətinliklərini misal göstərmək olar. Bu səbəblərə Türkiyənin hərbi və siyasi dairələrində möhkəm yer alan ABŞ və digər Qərb ölkələri tərəfindən nümayiş etdirilən güclü rəqabət də daxildir. Buna baxmayaraq, Türkiyə ilə bu istiqamətdə əməkdaşlıq etmək Rusiya üçün perspektiv və yüksək siyasi əhəmiyyət kəsb edir.\nRusiyanın Türkiyə ilə hərbi-texniki əməkdaşlığının ən əhəmiyyətli proyekti “ATAK” proyektidir – Türkiyədə 145 kəşfiyyat-hücum vertolyotlarının lisenziyalı istehsalında rusların “Rosoboroneksport” və “Kamov” şirkətləri də iştirak etmişlər. Bu layihənin tenderində əsas rəqib amerikan şirkəti “Bell Tekstron” idi. Bu şirkət hətta prezident Corc Buşu da müdaxiləyə sövq edərək, öz təklifinin tenderdə bəyənilməsi üçün çox böyük və intensiv siyasi lobbi təbliğatı aparırdı. Lakin Rusiya tərəfinin təklif etdiyi şərtlər – türklərə təklif etdiyi silahların keyfiyyəti, hərbi texnikanın hədsiz imkanları, təklif olunan qiymətlər amerikanların təkliflərindən daha da münasib idi. 15 oktyabr 2003-cü il tarixdə Türkiyənin milli müdafiə nazirinin müavini, müdafiə sənayəsi aparatının rəhbəri D.Erdcan ruslara məxsus “Kamov” şirkəti ilə müqavilə imzalamaq qərarına gəldi.\nLakin 1 aydan sonra həmin məmur istefaya göndərildi. 14 may 2004-cü ildə həmin tender qalib elan olunmamış ləğv olundu. “ATAK” layihəsi üzrə təkrar tender 2004-cü ilin avqust ayında keçirildi.\nRusiya və Türkiyə arasındakı əməkdaşlıq kosmik sahədə də baş tutmuşdur. Rusiya və Türkiyə arasında hərbi-texniki əməkdaşlıq üzrə birgə komissiya kosmik sahədə, o cümlədən hərbi təyinatlı peyklər sahəsində birgə fəaliyyət barədə maraqlarını ifadə etmişlər. Bundan başqa, Türkiyə bu əməkdaşlıq çərçivəsndə türk kosmonavtların və kosmik mütəxəssislərin hazırlanmasında maraqlıdır.\nBütün bunlar bir daha sübut edir ki, Türkiyə Rusiyaya potensial silah satıcısı kimi baxır, regional məsələlərdə ziddiyyətlər yarandığında Qərb ölkələrinin təzyiqləri zamanı Rusiyadan mümkün olan bütün hərbi-texniki yardımları alacağına qarant qazanır. Başqa sözlə desək, türk hərbi-sənaye kompleksi Rusiyaya potensial eksklyuziv texnologiyalar (aviasiya, donanma, kosmos, HHQ vasitələri, atıcı alətləri) istehsalçısı kimi baxır. Belə ki, Türkiyə bu silahları Qərb və ya digər ənənəvi tərəfdaşlarından ala bilmir.\nTəcrübə göstərir ki, rus-türk qarşılıqlı münasibətlərinin hərbi-texniki sahədə inkişafı bugün tərəflər arasındakı siyasi əlaqələrdən və hərbi münasibətlərdən daha çox asılıdır. Ekspertlərin fikrincə, Rusiya və Türkiyə arasında hərbi-texniki əməkdaşlığın daha da inkişaf etməsi üçün dövlətlərarası sənədlərin imzalanmasına ehtiyac var. Bu sənədlər həm intellektual mülkiyyətin müdafiəsi və hərbi-texniki əməkdaşlıq sahəsində məxfi informasiyaların qorunması barədə olmalıdır.\nÜmumiyyətlə, Rusiya və Türkiyənin siyasi yaxınlaşmasının başqa bir səbəbi də Qafqazda sülhə nail olmaq niyyətindən doğur. Türkiyənin Qafqazda Sülh Paktının yaradılması təklifi əsasən dünya siyasətində daha böyük rol oynamaq istəyindən irəli gəlir. Türkiyə NATO üzvü olan yeganə ölkədir ki, eyni zamanda dünyanın ən qaynar nöqtəsi sayılan iki ölkəsi – İraq və Gürcüstan ilə həmsərhəddir. Bucür situasiyanı özünə sərf edən aspektdə istifadə etməmək ən azından uğursuzluq olardı. Bosfor sahillərində də bunu çox gözəl başa düşürlər. Bu səbəbdən bugün Türkiyə əlindən gələni edir ki, bu tarixi şansdan maksimum yararlansın və özünü təkcə regional qüdrətə sahib ölkə kimi deyil, həm də beynəlxalq təhlükəsizlik sisteminin mühüm bir faktoru kimi nümayiş etdirsin.\nÖzünün xarici siyasətindəki ambissiyalarına nail olmaq üçün rəsmi Ankara çox böyük cəhdlər edir. Bu səbəbdən beynəlxalq siyasətin bir çox məsələlərində Türkiyə və Rusiyanın yaxınlaşması xüsusi diqqət çəkir. Bir çox əhəmiyyət kəsb edən problemlərdə anlaşma əldə etmək üçün sadəcə dialoq əldə etmək yox, konkret nəticələrə hesablanmış dialoq başlamaq gərəkdir.\nBir sözlə, artıq anlaşmaq zamanıdır. Moskva və Ankara bunu vaxtında başa düşüblər. Təsadüfi deyil ki, Qafqazdakı “beşgünlük müharibə” zamanı və sonra Türkiyənin tutduğu mövqe region üçün daha ağır nəticələrin meydana gəlməsinin qarşısını aldı, yoxsa Ankara rəsmi Tiflisin tərəfini tutsaydı, hadisələr öz məcrasından çıxa bilərdi. Ümumiyyətlə, Gürcüstandakı müharibə öz gücünü nümayiş etdirmək üçün Türkiyəyə böyük bir şans verdi. Bununla da Türkiyənin Qafqazdakı nüfuzu artmağa başladı. Artıq rəsmi Ankara Qafqazda platforma təklifi ilə çıxış edir və regionun stabilliyinin qarantı olmağa çalışır. Təbii ki, burada Rusiya faktorunu da yaddan çıxarmaq düzgün olmazdı. Əslində Rusiya ilə yaxınlaşan Türkiyə ilk növbədə İranın regiondakı təsirini azaltmağa çalışır. Necə deyərlər, rəqiblərini bir-bir zərərsizləşdirməyə çalışır, əvvəlcə İranı, sonda isə Rusiyanı. Türkiyə regionda İranın nüfuz dairəsini daraltmaqla əslində özünün də əziyyət çəkdiyi PKK problemini həll etməyə çalışır. Belə ki, İran ərazisindən İraqa keçən və oradan da Türkiyəyə qarşı ərazi iddiaları ilə müharibə aparan kürd separatçılarını birdəfəlik zərərsizləşdirmək üçün ilk növbədə İranı neytrallaşdırmaq gərəkdir.\nTürkiyə və Rusiyanın Qafqazdakı uzunmüddətli maraqları üst-üstə düşür. İki ölkənin rəhbərlərinin siyasi əlaqələrinin səviyyəsi, o cümlədən regional və beynəlxalq siyasətin bir sıra mühüm istiqamətlərində dialoqun intensivləşdirilməsi də bunu açıq şəkildə göstərir.\nİki ölkənin yaxınlaşması həm də Dağlıq Qarabağ konfliktinin ətrafında yaranmış regional problemlər kompleksinin həll edilməsi prosesində də özünü göstərir. Ankara ilə Yerevan arasında sentyabr ayında başlanan və Moskva tərəfindən aktiv şəkildə dəstəklənən, Bakıda da anlayışla qarşılanan dialoq region ölkələrinin liderlərinin görüş və məsləhətləşmələrində öz əksini tapmışdır. Rusiya prezidenti Dmitriy Medvedevin Azərbaycan və Ermənistan rəhbərlərinin Dağlıq Qarabağ konfliktinin həlli ilə bağlı Moskvada görüşməsi təklifi Ankaranın səyləri nəticəsində mümkün olmuşdur. Hətta Moskvanın bu məsələdə aktivliyi Ankara tərəfindən mülayim qarşılanır. Əsas olanı nəticədir. Türk politoloqları birbaşa bəyan edirlər ki, türk-rus yaxınlaşması uzun illər boyu donmuş vəziyyətdə qalmış bu problemin həllində müsbət rol oynaya bilər.\nBununla belə Moskva və Ankaranın siyasi yaxınlaşması Avropada, daha çox isə okeanın o tayında bir mənalı qarşılanmır. Hətta belə bir hökm də çıxarılıb ki, Ankara özü üçün seçim etməlidir: bundan sonra kiminlə və hansı oyunu oynamalıdır.\nAnadolu tərəfdə bu məsələ ilə bağlı özəl bir fikir var. Burada xarici siyasətin təməl prinsipi kimi hər zaman şəxsi maraqlar ön plana çəkilib və Türkiyənin bu prinsipdən geri çəkilmək fikri yoxdur. Hətta 1962-ci ildən bəri ilk dəfə olaraq, Türkiyənin BMT Təhlükəsizlik Şurasına qeyri-daimi üzv seçilməsi kimi mühüm bir hadisə də bu ölkənin öz xarici siyasətində hər hansı korrektə etməsinə səbəb olmadı. Bunu Türkiyənin xarici işlər naziri Əli Babacan da son günlərki çıxışında qeyd etmişdir. O qeyd etmişdir ki, Türkiyə Kipr məsələsində öz mövqeyindən geri çəkilməyəcək və Qafqaz problemində də eyni mövqedən çıxış edəcək.\nQeyd etmək lazımdır ki, ikitərəfli siyasi münasibətlər yüksək səviyyədə olduğu kimi ticari-iqtisadi münasibətlər də kifayət qədər inkişaf etmişdir. Belə ki, Rusiya son zamanlar Türkiyənin xarici ticarət dövriyyəsində Almaniyadan sonra ikinci yeri tutur. Qarşılıqlı investisiyaların həcmi və xarakteri də diqqət çəkir.\nTürk iş adamlarının 2007-ci ildə Rusiya iqtisadiyyatına yatırdığı investisiya təqribən 3,9 milyard dollar təşkil edirdi. İnvestisiyalar qida, şüşə, elektrik, elektrotexnika, ağacqayırma sənayesi, tikinti materialları istehsalı, məişət kimyası, eləcə də xidmət sferası, ticarət, turistik və bank sektoruna yatırılıb.\nHal-hazırda Türkiyə ilə Rusiya arasında ən böyük investisiya layihəsi Türkiyənin mobil rabitə sahəsi sayılır – xatırladaq ki, Rusiyanın “Alfa Telekom” kompaniyası “Türkcell” mobil operatorunun 3,2 milyard dollar məbləğində olan 13,2 % payına sahibdir. Son zamanlar rus şirkətlərinin Türkiyə iqtisadiyyatının digər sahələrinə də maraq göstərdiyi müşahidə olunur. Ruslar istilik-energetika, qara metallurgiya və tikinti materialları istehsalı sahələrinə də kapital yatırmaq niyyətindədirlər.\nRusiya-Türkiyə işgüzar Şurası Rusiyanın regionları ilə birbaşa işgüzar əlaqələrin qurulması və möhkəmləndirilməsinə çalışır ki, bu şurada da 36 rus regionu və 150-dən çox türk şirkəti birləşib.\nƏlbəttə, dünya iqtisadi böhranı çərçivəsində investisiya əməkdaşlığının forması dəyişə bilər, lakin investisiya layihələrinin tükənməsi və ya hər iki ölkənin iş adamlarının bir-birinə maraqlarının azalmasını söyləmək yersizdir.\nBuna əyani sübut kimi 30 oktyabr-01 noyabr 2008-ci il tarixdə İstambulda keçirilmiş Avropa və Mərkəzi Asiya üzrə Birinci beynəlxalq iqtisadi forumu göstərmək olar.\nBir çox əsrlər ərzində Rusiya və Türkiyə rəqib olmuşlar. Bu rəqiblik bir çox hallarda uzun-uzadı müharibələrlə nəticələnirdi. Bu iki dövlətin ambissiyaları milli hegemonluq ideologiyasından cücərirdi. Lakin keçmişdəki təsəvvürlər və stereotiplər indi öz yerini siyasi realizmdən doğan rasional sxemlərə və praqmadik gedişlərə verir ki, bunun nəticəsində qarşılıqlı münasibətlərin səviyyəsi yüksələrək taktiki birlikdən strateji partnyorluğa gətirib çıxarır. Bu proses o qədər intensiv cərəyan edir ki, hətta ölkə prezidentləri qarşılıqlı səfərlər etməyə və ölkələr arasındakı münasibətləri daha da qaldırmağa çalışırlar.


Azərbaycanlı idmançı erməni rəqibinə aman vermədi, qızıl medal qazandı » Butov.az\nTarix : 18-08-2013, 16:06\nBolqarıstanın Sofiya şəhərində güləş üzrə gənclərin Dünya çempionatı davam edir. Azerisport.az xəbər verir ki, çempionatın beşinci günündə 50, 60, 74 və 96 kq çəkidə sərbəst güləşçilərin mübarizəsi başlayıb.\nGülәşçilәrimiz günü 1 qızıl vә 1 bürünc medalla başa vurublar.\nRuslan Qasımov 1/8 finaldan mübarizəyə başlayıb, ABŞ təmsilçisi Ethan Lizakı (11:4) məğlub edib. Bolqar Mehmed Zeyti Feraimlə görüşdə güləşçimiz məğlub olub.\n1/16 finaldan mübarizəyə başlayan Əhmədnəbi Qvarzatilov erməni Aşot Velitsyan üzərində inamlı qələbə (7:0) qazanıb. Növbəti görüşdə iranlı Farzad Kovlandı (12:5) mübarizədən kənarlaşdıran güləşçimiz 1/4 finala yüksəlib. Gürcü Şota Partenadzeyə də heç bir şans verməyən (10:1) Əhmədnəbi Qvarzatilov yarımfinala vəsiqə qazanıb. Final yolunda ukraynalı Andrey Sivridi üstәlәyәn gülәşçimiz finalda da monqol gülәşçisini mәğlub edib vә qızıl medala sahib çıxıb.\nBəxtiyar İsrafilli 1/16 finalda moldovalı İon Vasilaçi ilə görüşdən (8:0) qalib ayrılıb. 1/8 finalda güləşçimiz ABŞ təmsilçisi Aleksander David Dieringerlə qarşılaşıb. Gərgin keçən qarşılaşma (11:12) rəqibin xeyrinə başa çatıb. Tәsәlliverici görüşlәrә qatılan Bәxtiyar keçirdiyi görüşlәri qәlәbә ilә başa vurub vә dünya çempionatının bürünc medalını qazanıb.\n1/16 finaldan yarışa başlayan Hacı Şərifov Ukrayna güləşçisi Murazi Mçelidzedən (9:5) zəif olub.


Azərbaycanda intihar sosial baxımdan tətqiq olunmayan problemlərdən biridir və intiharların baş vermə səbəbləri demək olar ki, elmi səviyyədə araşdırılmır.\nBu sözləri Axar.az-a açıqlamasında sosioloq Cavid İmamoğlu son dövrlər müxtəlif yaş qrupundan olan insanlar arasında intihar hallarının artması ilə bağlı danışarkən deyib. O, cəmiyyətdə intiharla bağlı xəbərlərin yayılmasının mövcud vəziyyətə mənfi təsir göstərən əsas faktorlardan biri olduğunu söyləyib:\n“Ümumiyyətlə, intiharlarla bağlı xəbərlərin yayılması arzuolunmazdır. Çünki bu elə bir sosial epidemiyadır ki, əgər vaxtında qarşısı alınmasa, doğrudan da ölkə səviyyəsində genişlənə bilər. İntihar xəbəri digər intihar etmə ərəfəsində olan şəxslər üçün bəhanə ola bilər. İlk növbədə bunun qarşısının alınması üçün medianın intihar xəbərləri üzərindən şou yaratmasına son verilməlidir.\nİntihar qarşısı alına bilən sosial problemdir. İntihar etmək istəyən şəxslərə vaxtında yardım olunarsa, psixoloji və ya maddi dəstək göstərilərsə, onları bu fikirdən daşındırmaq olar”.\nSosioloqun sözlərinə görə, məyusedici məqamlardan biri də odur ki, bu gün ölkə reallığında intihar etmək istəyən şəxslərə xidmət edə biləcək xüsusi reabilitasiya mərkəzləri və yaxud da qaynar xətlər mövcud deyil:\n“Ona görə də bir çox hallarda intihar etmək ərəfəsində olan şəxslər çarəsiz qalırlar. Cəmiyyət onları başa düşmür, müxtəlif fərdlərin, eləcə də yeniyetmələrin mesajlarını görməzdən gəlirlər. Biri “həyatıma son vermək istəyirəm” deyəndə insanlar soyuqqanlı münasibət göstərir və nəticə etibarilə intihar düşüncəsi ilə alışıb-yanan şəxslər uyğun zaman gələndə intihara əl atırlar. Bütün bunların qarşısının alınması üçün ölkədə intihar mövzusunda sosial tədqiqatlar keçirilməli və bunun nəticələrinə uyğun olaraq intiharların qarşısını alacaq tədbirlər görülməlidir. Bu, istər media, istər maarifləndirmə işləri, istərsə də intihar etmək riski altında olan şəxslərə reabilitasiya yönümlü işlər olmalıdır. Yəni bu işlə məşğu ola biləcək xüsusi mərkəzlər açılmalı və mütəxəssislər formlaşdırılmalıdır”.\nSosioloq həmçinin Azərbaycanda intihar riski ilə işləyən psixoloqların hazırlanmasının vacibliyinə diqqət çəkib:\n“Bu gün ölkə səviyyəsində mövcud psixoloqların intiharla işləməklə bağlı xüsusi bilikartırma təlimləri keçməsinə, xaricdə bu sahə ilə bağlı mərkəzlərdə təcrübə toplamasına böyük ehtiyac var.\nHeç bir halda ölkədə baş verən intiharlara qarşı laqeyd qalmaq olmaz. Aidiyyəti qurumlar bu məsələ ilə bağlı ciddi işlər aparmalıdır. Səhiyyə Nazirliyi ölkədə insanların sağlamlığına cavabdeh qurum olduğu üçün əsas öhdəlik bu qurumun üzərinə düşür”.\nFHN Dənizkənarı Milli Parkda tədbir keçirdi\n“Kahveci” 10 illik yubileyini jurnalistlərlə birgə keçirdi - FOTOLAR\n19 İyul 17:31\n19 İyul 16:21


Bayıl yamacında köçürülən sakinlər aksiya keçirdilər - FOTO/VİDEO\nZakir Fərəcov Coratda Novruz şənliyində iştirak edib – FOTOLAR\n"Xüsusi Yay Olimpiadasında Azərbaycan idmançıları 4 gündə 15 medal qazanıblar"\n17/04/2018 [17:14] - Cəmiyyət - ( 1379 dəfə baxılıb)\nBu barədə Səbail rayon İcra Hakimiyyəti Başçısı Aparatının İctimai-siyasi və humanitar məsələlər şöbəsinin müdir müavini İsrafil Kərimov məlumat verib: “Səbail rayonu Bayıl yaşayış sahəsində yerləşən Cənubdərə adlanan ərazidə 10 fevral 2018-ci il tarixdə baş vermiş lokal torpaq sürüşməsi nəticəsində ev əşyaları ilə birlikdə dağılaraq yaşayış üçün tam yararsız vəziyyətə düşmüş, ümumi sahəsi 306 kvadrat metr olan 4 fərdi yaşayış evinin, həmçinin bir hissəsi dağılaraq yaşayış üçün yararsız vəziyyətə düşmüş ümumi sahəsi 182 kvadrat metr olan 2 fərdi yaşayış evinin sahiblərinə evin bir kvadrat metri üçün 700 manat və hər bir evdə yararsız vəziyyətə düşmüş ev əşyaları üçün 1500 manat olmaqla birdəfəlik maddi yardım ödənilməsi qərara alınıb”.\nMusavat.com-un əməkdaşı Bayıl yamacına yollanıb, sakinlərin vəziyyəti ilə maraqlanıb. Əraziyə çatdığımızda müşahidə etdik ki, sakinləri əksəriyyəti küçəyə toplaşıb, aksiya edirlər. Öyrəndik ki, narazı sakinlər 11 aylıq kirayə pulu təklif olunub, köçürülənlərdir. Onların əksəriyyəti verilən kirayə pulu ilə razılaşmayıb, evlərini tərk etməyiblər. Kirayə çıxanlar isə gündüz evlərinə qayıdıb, təmizlik işləri aparır, həyətlərinə nəzarət edirlər. Ərazidə sürüşmə zamanı qurulan polis postu da götürüldüyündün, istənilən şəxs məhəlləyə daxil ola bilir. Ona görə də sakinlər evlərini yiyəsiz qoymaqdan ehtiyat edirlər.\nOnlar bildirdilər ki, etirazlarının səbəbi kompensasiyanın miqdarının az olması ilə bağlıdır. Hesab edirlər ki, 6 evin hər kvadratmetri üçün 700 manat ödənilibsə, onlara da eyni qayda ilə hesablanıb, kompensasiya veriləcək. Bu məbləğ isə sakinləri qane etmir. Bildirdilər ki, digər yerlərdə necə hər kvadratmetr üçün 1500 manat ödənilibsə, eyni qayda Bayıl üçün də tətbiq olunsun. Əks halda evlərini tərk etməyəcəklər.\nMusavat.com-a danışan Fatma Əliyeva söylədi ki, nəvələri ilə birlikdə aylardır, soyuq evdə yaşamağa məcburdur: “Aylardır ki, işıqsız, qazsız qalmışıq. Uçan 6 evin hər kvadratına 700 manatdan pul ödəyirlər. Onlar 5-6 ildir ki, burada yaşayırdılar. Biz isə 50-60 ildir bu evdə yaşayırıq. Hər kəsin öz evini özünə şirindir. Bizə dedilər ki, torpaq sürüşür, ev uçur. Bəs nə oldu? Niyə uçmadı? Burada heç bir təhlükə yoxdur. Kommunal xətlərimizi bərpa etsinlər, evimizdən çıxmırıq. Komissiya gətirib, baxsınlar ki, burada hansısa bir təhlükə var, yoxsa yoxdur. Qışın günü bizə dedilər ki, evinizdən çıxın. Atılar bizi çölə. Bu necə işdir axı. İndi də heç kim gəlib maraqlanmır ki, bu camaat işıqsız, qazsız burada necə yaşayırlar. İşığımızı, qazımızı, suyumuzu versinlər, çıxaranda da gəlib insan kimi çıxarsınlar. 5-6 evə görə bu qədər camaatı töküblər küçələrə. İndi biz hara gedək? Verdikləri kirayə pulu ilə də heç yerdə ev tapmaq mümkün deyil. Köçürməyin qaydası var. Mənim pulumu normal verin ki, gedib buradakı evimi başqa yerdə qurum. Lap tutalım ki, evimizi uçurdular. Gedib başqa yerdə belə ev qura biləcəyikmi bu yaşda? İllərdir ki, yeməyib, içməyib özümüzə şərait qurmuşuq”.\nDigər sakinlər də bildirdilər ki, 50 ildir, burada yaşayırlar və indiyə qədər hər hansı sürüşmə müşahidə etməyiblər: “İndi də bir hissəyə qaz, su veriblər, bizim məhəllənin digər hissəsinə də deyirlər ki, köçməlisiniz. Necə olur ki, torpaq gələndə camaatın yarısının evini uçurur, yarısını uçurmur. Belə qanun olar?”\nSakin Eldar Muradov da bildirdi ki, yanvarın 24-dən camaatı küçələrə töküblər: “Suyun nəticəsində bir balaca sürüşməyə görə bu qədər camaatı evindən didərgin salıblar. Camaat 40-50 ildir ki, burada yaşayır. İnsanlar özləri üçün lazım olan bəzi əşyalarını aparsalar da, əsas mebelləri çıxarmayıblar. Çıxaranın da mebeli sınıb, dağılıb. İnsanlara xeyli maddi ziyan dəyib. Belə haqsızlıq olmaz axı. Abid Şərifov da deyir ki, gəlib orada torpaqları zəbt ediblər. Mən özüm Zəngilan rayonundan məcburi köçkünəm. 1993-cü ildə mərhum prezident Heydər Əliyevin bizə yaratdığı şərait nəticəsində öz pulumla burada ev tikmişəm. Biz erməni deyilik ki, torpağı zəbt edək. Abid müəllim bu dinc, kasıb camaatı sanki erməni zənn edir. Deyir ki, gəlib torpaq zəbt etmisiniz. Biz Azərbaycan vətəndaşıyıq və ailədə 8 nəfərik. Bəyəm 2 sot torpaqda yaşamaq hüququmuz yoxdur? Onda belə çıxır ki, bu torpaq Abid Şərifovundur, biz də buranı zəbt etmişik. Biz bu torpağı dövlətin bilmişik. Heç qaçqınlıq dövründə bu qədər əziyyət çəkməmişdik. Xahiş edirik ki, səsimizi eşidib, bizə kömək etsinlər. Camaatın kommunal xətlərini versinlər, biz kirayə pulu istəmirik. Qayıdaq gələk öz evimizdə yaşayaq”.\nSakinlər Abid Şərifovun fikirlərindən narazı olduqlarını söylədilər: “O, deyir ki, “Sovetski” camaatı dədə-baba yurdunda yaşayıblar, onlara kompensasiya verilib. Bizim də dədə-baba yurdumuz erməninin tapdağı altındadıq. Geri alınsın, gedib orada yaşayaq. İkincisi də burada 50-60 ildir, yaşayan ailələr var. Bəyəm onların dədə-baba yurdu başqa yerdir? Ümumiyyətlə, bu, nə yanaşmadır, axı?”\nSakinlər yekun olaraq bildirdilər ki, onlara ya normal kompensasiya verilsin, ya da kommunal xətləri bərpa olunsun ki, evlərində yaşaya bilsinlər. Onlar söylədilər ki, əks halda etirazlarını davam edəcəklər.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV “AZƏRBAYCAN tarix yazır”\n“AZƏRBAYCAN tarix yazır”\nQarabağ savaşı türk mediasının gündəm mövzusu olaraq qalır\nAzərbaycan və Türkiyə ən çətin anlarda daim bir-birlərinin yanında olub, əməli dəstəklərini göstəriblər.\nBu günlərdə təmas xəttində erməni təxribatı nəticəsində baş verən hərbi əməliyyatların Türkiyə ictimaiyyətinin xüsusi diqqət mərkəzində yer almasınövbəti dəfə iki dövlət, iki xalq arasında dostluğun, qardaşlığın, strateji tərəfdaşlığın möhkəm təməllər üzərində bərqərar olduğunun daha bir təsdiqi oldu.\nCəbhədə gedən döyüşlər ətrafında Türkiyənin aparıcı qəzetləri və xəbər agentlikləri məlumatları operativ şəkildə oxuculara təqdim edir. Prezident İlham Əliyevin mesajları, cəbhə bölgəsindən birbaşa hazırlanan xəbərlər ölkə ictimaiyyəti tərəfindən böyük maraqla qarşılanır və sosial şəbəkədə paylaşılır.\n"Sabah” qəzeti"Azərbaycan tarix yazır” başlıqlı xəbərini manşetdən verib. Bildirilir ki, Azərbaycan Ordusunun apardığı gərgin döyüşlər davam edir. Sentyabrın 30-dək Ermənistanın 2300 nəfərədək canlı qüvvəsi məhv edilib və yaralanıb, 130-dək tank və digər zirehli texnikası, 200-dən artıq artilleriyası sıradan çıxarılıb. Əlavə edilir ki, Ermənistanın silahlı qüvvələri əhalinin kompakt olduğu məntəqələri - rayon və kənd mərkəzlərini, mülki infrastruktur obyektlərini - yaşayış evlərini, xəstəxanaları, tibb məntəqələrini, məktəb binalarını, uşaq bağçalarını, dövlət qurumlarının inzibati binalarını, təsərrüfat təyinatlı əraziləri ağır artilleriya qurğularından intensiv atəşə tutmaqda davam edir.\n"Milliyyet” qəzeti "İşğalı başa çatdır, müharibə dayansın” başlıqlı xəbərində Azərbaycan Prezidenti İlham Əliyevin "Bizim bir şərtimiz var, torpaqlarımızdan qeyd-şərtsiz, tam və dərhal çıxıb rədd olmalıdırlar. Bu şərtim qüvvədədir və əgər bu şərtimə Ermənistan hökuməti əməl edərsə, döyüşlər dayanacaq, qan tökülməyəcək” fikirlərinə geniş yer verilib.O da qeyd olunur ki, BMT-nin münaqişənin həlli ilə bağlı 4 qətnaməsi hələ də kağız üzərində qalıb. Uzun illər ərzində Azərbaycana qarşı ikili standartlar nümayiş etdirilib.\n"Türkiye” qəzeti "Bunu siz istədiniz”, "Darmadağın oldular” başlıqlı xəbərləri manşetdən verib. Vurğulanıb ki, təcavüzkar Ermənistanın hərbi-siyasi rəhbərliyi beynəlxalq hüququn norma və prinsiplərini kobud şəkildə pozaraq dinc əhaliyə qarşı terror əməllərini davam etdirir. Azərbaycan Ordusu isə döyüş meydanında onların layiqli cavablarını verir. Ermənistanın 2300 nəfərədək canlı qüvvəsi məhv edilib və yaralanıb, 130-dək tank və digər zirehli texnikası sıradan çıxarılıb. Nəşr onu da əlavə edir ki, BMT-nin nizamnaməsində göstərilir ki, hər bir dövlətin özünümüdafiə haqqı var və Azərbaycan da bundan istifadə edərək özünü müdafiə edir, əks-hücum əməliyyatına keçir, Ermənistana sarsıdıcı zərbələr endirir.\n"Hürriyet” qəzeti"İlham Əliyevdən tək şərt: çəkilin!” başlıqlı xəbərində qeyd olunur ki, təcavüzkar Ermənistanın təxribatlarına Azərbaycan Ordusu layiqincə cavab verir. Ermənistan hökumətinin təxribat arxasındakı məkrli məqsədi, ilk növbədə, Azərbaycanı yeni işğalla hədələməyə çalışmaq, yeni ərazilər uğrunda işğal siyasətini davam etdirmək idi. Sivil Azərbaycanın dünyaya verdiyi töhfələrdən uzaq olan Ermənistan təcavüzkarlığı və terrorçuluğu ilə bölgənin təhlükəsizliyinə təhdiddir.\n"Yeni akit” "Həm meydanda, həm də danışıqlarda qardaşımızın yanındayıq”, "Osmanlı şilləsi dəyəndə diplomatiya yada düşür” başlıqlı xəbərlərində yazır ki, Ermənistan 30 ilə yaxın müddətdə Azərbaycan ərazisini işğalda saxlamaqla beynəlxalq hüququ kobud şəkildə pozur. Qeyd edilir ki, sentyabrın 27-dən etibarən Ermənistan növbəti dəfə təxribat törədərək dinc əhaliyə qarşı müharibə aparır, əsas hədəf yaşayış məntəqələri, mülki əhalidir. Vurğulanır ki, bu vəziyyətdə heç bir dövlət seyrçi mövqe nümayiş etdirə bilməzdi. Odur ki, Azərbaycan da təcavüzkara adekvat cavab vermək, xalqını və torpağını müdafiə etmək məcburiyyətində qaldığı üçün işğalçının hücumlarını dəf edib, Azərbaycan Ordusunun əks-hücum əməliyyatlarına başlamasına qərar verdi. Artıq bir sıra yaşayış məntəqələri işğaldan azad edilib, Ermənistanın 2300 nəfərədək canlı qüvvəsi məhv edilib.\n"Akşam” qəzeti"Addım-addım azadlıq”, "Azərbaycan əsgəri hədəfi vurur” başlıqlı xəbərlərimanşetdən verib. Yazılır ki, Ermənistanın baş naziri Paşinyan bundan əvvəlki çıxışlarında Azərbaycanın işğal edilmiş torpaqlarında - Xankəndidə "Qarabağ Ermənistandır və nöqtə” dedi və Azərbaycan Prezidenti İlham Əliyevin"Qarabağ Azərbaycandır və nida” cavabı ilə siyasətdə, diplomatiyada ilk dərsini, bu gün davam edən müharibədə isə sarsıdıcı zərbələralmaqdadır. Qeyd olunur ki, artıq son rəsmi rəqəmlərə əsasən Ermənistanın 2300-dən çox canlı qüvvəsi darmadağın edilib.\n"Milat” qəzetinin "Qardaşımızın yanındayıq”, "Beynəlxalq hüquq Bakının yanındadır” və "Qarabağa kimi” başlıqlı xəbərlərində yazılır ki, cəbhədə davam edən döyüşlər Azərbaycanın öz ərazi bütövlüyünü bərpa edəcəyini göstərir. Azərbaycan Ordusunda ruh yüksəkliyi var, Qarabağa kimi inamla irəliləyir. Qeyd olunub ki, BMT Təhlükəsizlik Şurası Ermənistan qoşunlarının işğal edilmiş ərazilərdən çıxarılmasını tələb edən 4 qətnamə qəbul edib. Bu qətnamələrin tələbləri hələ də yerinə yetirilməyib.Təcavüzkar Ermənistan dinc əhaliyə qarşı terror əməllərini davam etdirir, yaşayış evlərini, xəstəxanaları, tibb məntəqələri, məktəb binaları, uşaq bağçalarını, dövlət qurumlarının inzibati binalarını, təsərrüfat təyinatlı əraziləri ağır artilleriya qurğularından intensiv atəşə tutmaqda davam edir.\n"Sözcü” qəzetinin"Ermənistan ordusunun belini qıran zərbə” adlı xəbərində yazılır ki, cəbhədə sentyabrın 27-dən başlanan döyüşlərdə Ermənistanın 2300 nəfərədək canlı qüvvəsi məhv edilib və yaralanıb, 130-dək tank və digər zirehli texnikası, 200-dən artıq artilleriya, yaylım atəşli raket sistemləri, minaatan, 25-dək hava hücumundan müdafiə vasitələri, 6 komanda-idarəetmə və komanda-müşahidə məntəqələri, 5 silah-sursat anbarı, 50-dək tank əleyhinə vasitələr, 55 ədəd avtomobil texnikası məhv edilib və sıradan çıxarılıb. Xocalı rayonunun Şuşakənd ərazisində düşmənin 1 S-300 zenit-raket qurğusu dağıdılıb\n"Aydınlık” qəzeti "Sorosun uşağı” başlıqlı xəbərində yazır ki, Ermənistan yeni təxribatlar hazırlayır, Azərbaycanın yaşayış məntəqələrini hər gün atəşə tutur. Hər gün mülki əhali arasında Azərbaycanın itkiləri artır. Bu, erməni faşizminin eybəcər sifətini göstərir. O da əlavə olunur ki, Ermənistanın rəhbərliyində olan, siyasi aləmdə "Sorosun uşağı” adlandırılan Nikol Paşinyan sərsəm bəyanatlar, təkliflər verməklə, əslində sülhə maraqlı olmadığını göstərdi.\n"Yeni söz” qəzetinin"Ermənistan rədd olsun”, "Azərbaycan erməni yaraqlılarını əzir”, "Yeni çağ” qəzetinin "Erməni ordusu yerlə-yeksan edilir”, "Yeni Şafak” qəzetinin "Ermənistan ordusunun böyük çöküşü”, "PUA-lar 4 günə təmizlədi”, "Karar” qəzetinin"Dörd tərəfdən mühasirə hərəkatı” başlıqlı xəbərlərindəAzərbaycanın haqq yolunda Türkiyənin də yanında olduğu diqqətə çatdırılır, bu gün Azərbaycan Ordusunun öz torpağında ərazi bütövlüyünü qoruduğu, müdafiə etdiyi vurğulanır.\nPrezident İlham Əliyev: Əlbəttə ki, sülh regiondakı vəziyyəti tamamilə dəyişəcək00:46 02.10.2020\nPrezident İlham Əliyev: Ağbənd qəsəbəsinin azad edilməsi ilə Azərbaycan və İran dövlət sərhədinin tam nəzarətə götürülməsi təmin olundu00:46 02.10.2020\nPrezident İlham Əliyev: Azərbaycan Ordusu Zəngilan rayonunun 13 kəndini və Ağbənd qəsəbəsini işğaldan azad edib00:46 02.10.2020\nPrezident İlham Əliyev: Azərbaycan Ordusu Füzuli rayonunun 3, Cəbrayıl rayonunun 4 kəndini işğaldan azad edib00:46 02.10.2020\nAzərbaycan Prezidenti: Bizi tənqid etmək istəyənlər yaxşı olardı ki, güzgüyə baxsınlar00:46 02.10.2020\nAdil Əliyev : İşğaldan azad olunan ərazilərimizə yeni nəfəs gələcək!00:46 02.10.2020


Hamını qocaldan “FaceApp” nəyi düzgün etmir? » AzadQadin.Az - Qadın İnformasiya Portalı\nBanu. | 21-07-2019, 15:51\nBu tətbiqetmədə reallıq payı maksimum 33%-dir. Bu barədə rusiyalı həkim-geriatr Valeri Novosyolov fikirlərini bölüşüb. O bildirir ki, proqram şəxs barədə heç də dəqiq hesablanmamış və az informasiyaya malik olduğundan tətbiqetmədən sonra alınan nəticə insanın qocalıq faktoru ilə üst-üstə düşməyə bilər.\n“Çünki kişilər, qadınlardan fərqli olaraq daha təbii yolla qocalırlar. Proqram qadınların plastik əməliyyatlar, kosmetik prosedurlar etdirib-etdirməyəcəyini nəzərə almadığından heç də dəqiq nəticə göstərdiyini demək olmaz”.“Qafqazinfo”\nBu yazı kişilərlə qadınları dalaşdıracaq - 40 fərq ...


Terefdar.az - 01-07-2022\n01-07-2022 03:39 - Terefdar.az - İqtisadiyyat\nBu ilin altı ayı ərzində Azərbaycanda bağlanmış nikahların sayı 20 faizdən çox artaraq 28 minə çatıb. NOCOMMENT.az-ın məlumatına görə, bu barədə Ədliyyə Nazirliyində keçirilən kollegiya iclasında bildirilib. Eyni zamanda, qeydə alınmış doğumun sayı artaraq 60 minə yaxın olub.\n01-07-2022 03:39 - Terefdar.az - Hadisə\nRusiya qoşunları Xarkovdan şimala hücuma cəhd edib, lakin Ukrayna Silahlı Qüvvələrinin bölmələri tərəfindən dayandırılıb. "Unikal" xəbər verir ki, bu barədə Ukrayna Silahlı Qüvvələrinin Baş Qərargahının axşam xülasəsində deyilir.\n01-07-2022 00:18 - Terefdar.az - Siyasət\nMayor T. Məmmədov ilk hərbi rütbələrinin sevincini və qürurunu yaşayan gənc həkimləri diplom və hərbi leytenant rütbəsi almaları münasibətilə təbrik edərək, onlara Azərbaycanın gələcəyi, Silahlı Qüvvələrimizin qüdrətlənməsi, dövlətimizin və ölkəmizin müdafiə qüdrətinin daha da yüksəldilməsi naminə gələcək xidməti fəaliyyətlərində uğurlar arzulayıb.\n01-07-2022 00:17 - Terefdar.az - Siyasət\nAxar.az xəbər verir ki, bu barədə səfir özü Gürcüstan Xarici İşlər Nazirliyinə (XİN) müraciət edib. XİN-dən qeyd olunub ki, yaxın vaxtlarda Fransaya yeni səfirin namizədliyinin irəli sürülməsi üçün proses aparılır.\nİrəvanda gərginlik - parlament növbədənkənar iclasda müxalifəti cəzalandıracaq\n“Biz səhər saat 10:30-da Dəmirçyan küçəsi tərəfdən parlamentin girişində toplaşırıq”,- o yazıb. Xatırladaq ki, hakim “Mülki müqavilə” partiyasının parlament fraksiyası iyulun 1-də parlamentin növbədənkənar iclasının çağırılması təşəbbüsü ilə müraciət etmişdi.\n01-07-2022 00:16 - Terefdar.az - Siyasət\nTürkiyə xarici işlər naziri Mövlud Çavuşoğlu ukraynalı həmkarı Dmitri Kuleba ilə telefon danışığı aparıb.7NEWS.Az xəbər verir ki, bu barədə Türkiyə Xarici İşlər Nazirliyi məlumat yayıb.\n01-07-2022 00:16 - Terefdar.az - Hadisə\n"Unikal"ın məlumatına görə, avtomobilinin salonunda dəyişiklik etmək istəyən sürücü ustaya müraciət edib. Salon söküldükdə usta qəribə mənzərə ilə qarşılaşıb.\n01-07-2022 00:11 - Terefdar.az - Hadisə\nŞuşa şəhərciyində yaşayan 17 yaşlı Mürsəlov İsa Elşən oğlu özünü asaraq öldürüb. Faktla bağlı Sabunçu Rayon Prokurorluğunda Cinayət Məcəlləsinin 125-ci (özünü öldürmə həddinə çatdırma) maddəsi ilə cinayət işi başlanılıb.\n"Azərbaycanda kibertəhlükəsizlik mərkəzi yaradılacaq"\n01-07-2022 00:10 - Terefdar.az - İqtisadiyyat\n"İki ölkə arasına aviasiya əlaqəsini yaxşılaşdıracaq sazış də imzalanıb" "Texnion" Azərbaycanda kibertəhlükəsizlik mərkəzinin yaradılmasına yardım edəcək" Azərbaycanın rəqəmsal inkişaf və nəqliyyat nazirliyi yanında elektron təhlükəsizlik idarəsi Hayfanın "Texnion"u ilə (İsrail Texnoloji İnstitutu-red.) müqavilə imzalayıb. Məlumatda deyilir ki, İsrail Texnoloji İnstitutunun müəllimləri Bakıda kibertəhlükəsizlik mərkəzi üçün mütəxəssislər hazırlığına yardım edəcək.\nBoynuna keçirdiyi iplə şəkil çəkdirib sevdiyi qıza göndərdi - Bakıda DƏHŞƏTLİ İNTİHAR\n01-07-2022 00:10 - Terefdar.az - Hadisə


Namazın fərz olduğunu inkar edərək, onun əhəmiyyətini kiçildərək qılmayanlar kafir hökmündədirlər. Namazın Allahın bir əmri olduğuna və yerinə yetirilməsinin lüzumuna inanmasına baxmayaraq məna və əhəmiyyətindən qafil olaraq tənbəllik səbəbi ilə bilə-bilə tərk edənlər böyük günah işlədirlər. Allah təala Qurani-Kərimdə cəhənnəm əhlindən xəbər verərək belə buyurur:\n"(Günahkarlardan soruşulacaq): «Sizi Səqərə (Cə- hənnəmə) salan nədir?» Onlar deyəcəklər: «Biz namaz qılanlardan deyildik; Yoxsulu da yedirtməzdik; Batilə dalanlarla birlikdə biz də dalardıq; (əl-Müddəssir, 42,43,44,45)\nRəsulullah - sallalahu aleyhi və səlləm - bir hədisi-şərifdə belə buyurur:\n"Biradamla küfür arasında namazı tərketmək vardır."\n(Əhməd bin Hənbəl)\nBaşqa bir hədisi-şərifdə buyurulur:\n"Mənimlə onlar arasında misaq (and, əhd) namazdır. Kim namazı tərk etsə küfrə girər."\nDünyada ikən namaz qılmayanlar axirətdə bütün mələklərin və insanların qarşısında rəzil olacaqlar. Hamı səcdəyə qapandığı halda onlar gözlərini döyəcəklər. Kəsilmiş ağac kimi yerlərində quruyub qalacaqlar, səcdə etməyə can atsalar da bunu bacarmayacaqlar. Çünki onlar dünyada ikən təkəbbür və qürurları səbəbi ilə alınlarını səcdəyə qoymaqdan boyun qaçırırdılar.\nƏbu Səid əl-Xudri - radiyallahu ahu - belə deyir:\n"Mən Rəsulullahdan eşitdiyimə görə buradakı səcdə etməyənlər dünyada ikən özlərini göstərmək üçün namaz qılanlardır."\nBaşqa bir izaha görə bunlar dünyada olarkən heç bir şəkildə namazın nə olduğunu bilməyən, qılmayan kafirlərdir. Başqa bir açıqlamaya görə bunlar münafiqlərdir.\nNamaz Allaha qulluğun simvoludur. Fəzilətinə və faydalarına inanmayan və qəlbində Allah qorxusu olmayan, Allah və axirət gününə dərin bir imanı olmayan insanlaraağır bir yük kimi gəlir.\n"(Müsibət vaxtında) səbr etmək və namaz qılmaqla (Allahdan) kömək diləyin! Bu, ağır iş olsa da, (Allaha) itaət edənlər üçün ağır deyildir." (əl-Bəqərə, 45)\nDeməli, ancaq qəlbində axirət günü ilə bağlı güclü bir imanı olan, Allahın hüzuruna çıxacağını və Ona dönəcəyini həmişə düşünən şəxslər namazı sevir.\n"Namazı olmayanın diniyoxdur. Çünki namazın dindəki yeri başın bədəndəki yeri kimidir." (Təbərani)\nNamazı tənbəllik edərək qılmadıqları halda müsəlman olduğunu iddia edənlər Rəsulullahın - sallalahu aleyhi və səlləm - bu hədisi-şərifi üzərində dərin düşünməli və ömür bitmədən Allaha qulluq etməlidirlər. Namaza laqeydlik göstərmək, onu istəməyərək qılmaq nifaq əlamətidir.\n"Münafiqlər Allahı aldatmağa çalışırlar. Halbuki əslində (Allah) onları aldadır. Onlar namaza durduqları zaman (yerlərindən) tənbəlliklə (könülsüz) qalxar, özlə- rini (yalandan) xalqa göstərər və Allahı olduqca az yad edərlər." (ən-Nisa, 142)\nHəzrət Əli kərrəmallahu vəchəhdən rəvayət edildiyinə görə Rəsulullah - sallalahu aleyhi və səlləm - belə buyurmuşdur:\n"Əgər bir nəfər tənbəlliyi üzündən namazını qılmazsa Allah təala o adama on beş sıxıntı verər:\n1. Salehlərin dəftərindən silər.\n2. Həyatının bərəkəti çəkilər.\n3. Ruzisinin bərəkəti çəkilər.\n4. Etdiyi xeyirii əməlləri qəbul olunmaz.\n5. Duası qəbul olunmaz.\n6. Salehlərin duasından nəsibini almaz.\n7. Ölərkən şiddətli susuzluğa düçar olar.\n8. Ölümü qəfil olar.\n9. Öləndə üstünə böyük ağırlıqq çökər.\n10. Qəbir onu sıxar.\n11. Qəbirdə zülmətdə qalar.\n12. Münkər və Nəkir mələklərinə verdiyi cavabları qü- suriu olar.\n13. Həmin bəndə qəbirdən qalxanda Allah təala ondan razı olmadığı halda Allaha qovuşar.\n14. Hesabı çox ağır olar.\n15. Allah təalanın əfvinə nail olmadığı təqdirdə cəhən- nəmə gedər.\nİbnAbbasdan - radiyallahu anhu - rəvayət olunduğuna görə Rəsulullah - sallalahu aleyhi və səlləm - belə buyurur:\n"Kim namazı tərk edərsə, qiyamət günü Allahın qəzə- binə düçarolaraq Ona qovuşar."\nAbdullah bin Amr Rəsulullahdan - sallalahu aleyhi və səlləm - nəql edərək demişdir ki, bir gün Peyğəmbər - sallalahu alehi və səlləm - namazı zikr etdi və belə buyurdu:\n"Kim namazı həssaslıqla qılsa, Qiyamət günü namaz\nonun üçün nur olacaq. Sorğu-suala çəkiləndə əlində dəlil olacaq və qurtuluşuna səbəb olacaq. Kim ki, namaza əhəmiyyət verməyib onu qılmasa Qiyamət günü namaz onun üçün nə bir nur, nə bir dəlil, nə də xilaskar olacaq. O, qiyamət günü Firon, Haman və Übey bin Xələf ilə həşr olunacaq." (Təbərani)\nİbn Həcər əsərində bu hədisdə Qarunun da adını qeyd etmiş və belə yazmışdır:\n"Onlarla həşrolmalarının səbəbi bəzi adamların onlarla ortaq özəlliklərə malik olması və bu səbəbdən namazın onlara ağır gəlməsindəndir.\nMal-mülk və sərvətin çoxluğu səbəbi ilə insan namaza yaxınlaşmırsa Qarun ilə bərabər həşr olunacaq. Hakimiyyət və idarəçiliyi səbəbindən namaz qılmırsa Firon ilə həşr olunacaq. Yüksək dövlət məmuru olduğuna görə qılmırsa Haman ilə həşr olunacaq. Ticarət və qazanc səbəbi ilə namazı qılmayanlar isə Übey bin Xələf ilə həşr olunacaq."\nİbn Abbasdan - radiyallahu anhu - rəvayət edildiyinə görə Peyğəmbər - sallalahu aleyhi və səlləm - belə buyurmuşdur:\n"De ki, eyAllah! Bizdən heç kimi bədbəxt və məhrum etmə." Sonra isə soruşdu: "Bilirsinizmi, bədbəxtvə məhrum kimdir?"\n"- Xeyr, bilmirik." Rəsulullah - sallalahu aleyhi və səlləm - buyurdu:\n"- Bədbəxt və məhrum namazı qılmayandır, onun Islamla əlaqəsi yoxdur."\nİmam Şərani belə deyir:\n"Bunu yaxşı bilin ki, namaz qılmayanların ölkələri bəlalara, müsibətlərə necə düçar olursa, namaz qılanların ölkələrindən də bəla və müsibətlər eləcə uzaq olur."\nHeç kim "Mən namaz qılıram, başqasından mənə nə" deməməli, hər kəs gücü çatdığı qədər başqalarını pis hərəkətlərdən uzaqlaşdırıb, yaxşı əməllərə sövq etməlidir. Çünki bəla və fəlakət hamıya gəlir. Hədisi-şərifdə qeyd olunduğu kimi: "Aramızda saleh və yaxşı adamlar olduğu halda da həlak olarıqmı?" -deyə soruşanlara Rəsulullah - sallalahu aleyhi və səlləm - belə cavab vermişdi:\n"Bəli, pisliklər çoxalıb yaxşını üstələyəndə həlak olarsınız."\nNamazı tərk edənin dini cəzası\nNamazı inkar edən kafir olur. Bu, qəti dəlillə sabitdir. Laqeydlik, tənbəllik səbəbi ilə qəsdən tərk edən isə fasiq olur. (İbn Abidin, Rəddül-Muxtar, c.2. s.7)\nFərz olduğunu inkar etməyib tənbəllik və laqeydlik səbəbi ilə namaz qılmayana hansı dünyəvi cəzanın verilməsi haqda məzhəblər arasında müxtəlif görüşlər var.\nHənəfilərə görə; namazı qılmayan fasiqdir. Namazqı- lana və ya ölənə qədər həbs edilir və döyülür.\nMalikilərə görə; vaxtın sonuna qədər gözlənilir, bu müddət ərzində namaz qılarsa sərbəst buraxılır, qılmazsa cəza olaraq (kafir sayılaraq) öldürülür.\nŞafilərə görə; vaxtın sonuna qədər gözlənilir, sonra tövbə etməsi tələb olunur. Tövbə edib namazını qılsa, sərbəst buraxılır. Əks halda cəza olaraq öldürülür. Günorta və ikindini tərk etdiyi üçün günəş batana qədər, axşam və yatsını tərk etdiyi üçün fəcrə qədər, sübhü tərk etdiyi üçünsə günəş doğana qədər cəza tətbiq edilməz. Ancaq həmin adamdan namazını vaxtında qılmağı tələb etmək şərtdir.\nHənbəlilərə görə; namazı tənbəllik göstərərək tərk edən şəxsi dövlət başçısı və ya naibi namaz qılmağa dəvət edər. Əgər sonrakı namazın vaxtına az qalana qədər qılmasa qətli vacib olar. Ancaq üç gün ərzində tövbəyə dəvət edilmədikcə cəza yerinə yetirilməz.\nMəzhəblərin hər birinin görüşlərinin dayandıqları əqli və nəqli dəlillər vardır. Burada məsələni uzatmamaq üçün yazilanlarla kifayətləndik. (Necatl Yenlel-Hüseyln Kayapınar, Sünəni Əbu Davud Tərcümə və şərhi, c.2 s.112)\nSource URL: http://www.suallarlaislam.com/article/namaz-qilmayanlarin-c%C9%99zasi


«Ağ Evə hücum» var | 168.az\n05.07.2013 00:15 | 947 dəfə oxunub\nBu günlərdə Amerika video-prakatlarına çıxan «Ağ Evə hücum» filmində tamaşaçılar Birləşmiş Ştatların rəmzi olan məşhur binanın dağılmasına şahidlik edəcəklər. İki saat ərzində vandallar binanı atəşə tutur, bombalayır, onunla hətta prezident rezidensiyasının od tutub yanmasınadək pis rəftar edirlər. Bunu «Vaşinqton post»un şərhçisi Enn Hornedey məqaləsində yazır. Müəllif bildirir ki, əgər əvvəllər kinemotoqraflar Ağ Evi, ümumən Vaşinqtonu, onun dövlət institutlarını idealların və optimizmin rəmzi kimi tərənnüm edirdilərsə, («Linkoln», «Arqo əməliyatı», «Hədəf nömrə bir») sözügedən filmdə mövcud ideallardan əsər-əlamət qalmır. «Ağ Ev»ə hücumda Kapitoli təpəsi dağılır, prezidentin təyyarəsi vurulur. Şərhçi eyni zamanda bildirir ki, «Ağ Evə hücum» yay prokatının insanları əyləndirmək yönümlü standart repertuarı olsa da, fərqlilikləri ilə zəngindir.\nMaraqlıdır ki, filmin təqdimatında ABŞ-ın daxili təhlükəsizlik naziri Canet Napolitano da iştirak edib. O bildirib ki, düşünülməsi mümkün olmayan şeylərə də bəzən ciddi yanaşmaq lazım gəlir. Çünki əfsanəvi binalara təyyarə hücumları çox da uzaq keçmişdə baş verməyib (2001-ci ilin 11 sentyabr terroru nəzərdə tutulur).\n«Ağ Evə hücum»un ən diqqətçəkən xüsusiyyətlərindən biri də onun komediya elementləri ilə zənginliyidir. Ancaq rejissor Ağ Evi detallı və real təsvir edir. Tamaşaçı isə bir növ, əsəb içərisindədir. Çünki filmdə bəzən fantastika, bəzən yumor nəzərə çarpır. Ən pisi isə müəllifin fikrincə, «Ağ Evə hücum»un ölkə hüdudlarından kənarda da tamaşa edilməsi perspektividir. Axı, ekran əsərindəki vəhşilər də amerikalıların özləri, hazırkı prezident Barak Obamanın əleyhidarlarıdır.\nYekunda Enn Hornedey belə qənaətə gəlir ki, film tamamilə yeni janrın - mənasız dağıntıların və insan həyəcanlarının heyrət doğurduğu porno-terrorizmin nümunəsidir. «İnsanlar Vaşinqtonun ləzzət almaq və kommersiya maraqları naminə dağıdılmasından əks fikrə gəlirlər və bu təbiidir».


Azərbaycanda ölüm faktı baş verən ÖZƏL klinikadan açıqlama » Xeberdar.info\nAzərbaycanda ölüm faktı baş verən ÖZƏL klinikadan açıqlama\nBakıda fəaliyyət göstərən "Elmed" Klinikası müalicə alan xəstənin dünyasını dəyişməsi ilə bağlı məsələyə aydınlıq gətirib.\nxeberdar.info xəbər verir ki, klinikanın mətbuat xidmətinin rəhbəri Yusif Osmanlı Trend-ə açıqlamasında bildirib ki, hadisə xəstənin qəfil halının pisləşməsi nəticəsində baş verib: "Xəstə Əliyev Himayil Əli oğlu oktyabrın 4-də xəstəxanaya daxil olub və saat 13:30-da əməliyyata götürülüb. 14:00-da əməliyyat normal başa çatıb və əməliyyatdan sonra o, ailə üzvləri ilə danışıb. Həmin vaxt xəstənin vəziyyəti qənaətbəxş olub, şikayəti olmayıb".\nY.Osmanlı bildirib ki, palataya yerləşdirilən xəstənin halı axşam saatlarında qəfil pisləşib: "Saat təxminən 21:00 radələrində Himayil Əliyevin səhhəti qəfil pisləşib. Klinikanın həkim briqadası çağırışa gəlsə də, həkim müdaxilə edənə qədər xəstə keçinib. Burada həkim məsuliyyətsizliyi və ya səhlənkarlığı ola bilməz".\nY.Osmanlı qeyd edib ki, ilkin ehtimal kimi ölümə səbəb infarkt və trombemboliya göstərilir.\nXatırladaq ki, 1963-cü il təvəllüdlü Əliyev Himayil Əli oğlu oktyabrın 4-də səhər saat 11 radələrində "öd daşı və kəskin kalkulyoz" diaqnozu ilə "Elmed" Klinikasına daxil olub və əməliyyata götürülüb. H.Əliyev əməliyyatdan sonra həmin gün axşam saat 21 radələrində dünyasını dəyişib.\nBakıda 20 yaşlı qızın əməliyyatdan sonra ölməsi ilə bağlı cinayət işi açılı ...\nTəqaüd vaxdını keçən həkimlərimiz olanda bu hallar təkrarlanacaq.\nXəstənin sağlam ayağını kəsən həkim: - “Sonra bildim ki, səhv etmişəm”


Turaninfo.org xəbər verir ki,Bunu Teleqraf.com-a açıqlamasında “Xalq Cəbhəsi” qəzetinin baş redaktoru, siyasi şərhçi Elçin Mirzəbəyli deyib.\nOnun sözlərinə görə, N.Paşinyanın bütün davranışları kütləyə hesablanıb:\n“Bu baxımdan kütləni əyləndirmək üçün əlindən gələni əsirgəmir. Ölkəsinin daxili qanunları və beynəlxalq hüququn normaları ilə janqlyorluq edir, məzəli fikirlər səsləndirir və son nəticədə isə ayı oynadır. Paşinyanın Azərbaycanın işğal altındakı ərazilərində ayı balaları ilə oynaması da sübuta yetirdi ki, bu, onun bacardığı ən yaxşı işdir. Bir zamanlar Azərbaycanın bütün bölgələrinə, o cümlədən Qarabağa gələn qaraçılar da ayı oynadaraq yerli əhalini əyləndirirdilər. Məşhur “Şələkküm məhəlləküm” folklor rəqsi də elə o zamandan qalıb. Paşinyanın isə ayı oynadan əcdadlarından yeganə fərqi onun musiqi olmadan da oynaya bilməsidir... Bu baxımdan da belə bir təəssürat yaranır ki, Paşinyan ayını deyil, ayı Paşinyanı oynadır. Amma bütün bunlar ola bilsin ki, uzun illər hərbi-cinayətkar xuntanın, diktatura rejiminin uzun illər divan tutduğu Ermənistan cəmiyyəti üçün müəyyən zaman kəsiyində əyləncəli görünə bilər. Lakin əyləncənin də bir sonu var”.\nO qeyd edib ki, Ermənistanda N.Paşinyana qarşı baş qaldıran etirazlar da baş nazirin kütləni əyləndirməklə vaxt qazanmaq limitinin tükəndiyini sübuta yetirir. Azərbaycanda və Ermənistanda hərbi, siyasi müstəvidə baş verən son proseslərin real mənzərəni ortaya qoyduğunu deyən ekspert vurğulayıb ki, Azərbaycanda bir neçə aylıq fasilə ilə iki möhtəşəm hərbi parad keçirilir. Hər iki paraddan sonra genişmiqyaslı hərbi təlimlər keçirilir və bu təlimlərdə nümayiş etdirilən hərbi texnikadan istifadə olunur.\nEkspert qeyd edib ki, Azərbaycan Prezidenti Avropa İttifaqı və ittifaqa daxil olan ayrı-ayrı dövlətlərlə yüksək səviyyəli strateji münasibətlər qurur, regionun aparıcı dövlətlərinə səfər edir və bu səfərlər çərçivəsində əlaqələrin sürətli inkişafına mühüm töhfələr verəcək anlaşmalara, yol xəritələrinə imza atır, Ermənistanın baş naziri isə getdiyi hər yerdən əliboş qayıdır, yaxud bu və ya digər ölkənin liderinin onunla görüşməyəcəyini bildikdən sonra “səfərini təxirə salır”. O, əlavə edib ki, Paşinyan ən yaxşı halda getdiyi yerlərin mediasını əyləndirir, siyasət yazarlarına, ekspertlərə əylənmək üçün imkan yaradır:\n“Onun ABŞ-a “səfərini təxirə salması”nı elə bu qəbildən hesab etmək olar. Azərbaycan Prezidentinin dediyi kimi, yerində otursa yaxşıdır. Çünki Paşinyan öz əyalət səviyyəli əyləncələri ilə ən yaxşı halda Ermənistan cəmiyyətini əyləndirə bilər”.


“Sabah”ın baş məşqçisi: “İkinci hissədə top bizdə olmadı” - Doğru Xəbərlər\n09.03.2021 - 07:27\n“Sabah”ın baş məşqçisi: “İkinci hissədə top bizdə olmadı”\n“Bərabər səviyyədə oyun keçdi. İlk hissədə üstün tərəf biz idik. İkinci hissədə isə rəqib daha yaxşı oynadı və səhvimizdən istifadə edərək, hesabı bərabərləşdirdi. Fasilədən sonra top bizdə olmadı. Buna görə geri çəkilməli olduq”.\nDoğru.az xəbər verir ki, bunu “Sabah” komandasının baş məşqçisi Visente Qomes evdə “Sumqayıt”la 1:1 hesablı heç-heçə etdikləri Azərbaycan Premyer Liqasının XIX tur matçından sonra mətbuat konfransında deyib.\n50 yaşlı mütəxəssis bildirib ki, komandasının son oyunlarda psixoloji problemlərlə üzləşməsinin səbəbini onların özlərindən soruşmaq lazımdır: “Son 3 oyunda hesabı biz açsaq da, bunu qoruya bilmirik. İlk hissədə orta sahəyə daha yaxşı nəzarət edirdik və problem olmurdu. Buraxdığımız qoldan sonra isə burada tamamilə problemlər yaşandı. Fasilədə də futbolçulara bu barədə bəhs etmişdim”.


CƏNUBI KOREYA METRO PLASTIK CƏRRAHIYYƏSI REKLAMLARI QADAĞAN EDILDI - XƏBƏRLƏR - DAILYBEAUTY - GöZƏLLIK AUTHORITY - BƏDƏN - 2019\nSeul Metrosu, metronun divarlarını səciyyələndirən çoxsaylı plastik cərrahiyyə reklamları nümayiş etdirdiyi üçün məşhurdur. Əslində, keçən il yalnız reklamlar reklamlara qarşı 1000-dən çox şikayət vermişdi. İnsanlar danışdıqları üçün indi istədiklərini alacaqlar: metrolarda plastik cərrahiyyə reklamları qadağan.\nSiz həmçinin bəyənə bilərsiniz: Qadınlar bu enjeksiyonun 'dərisini' ağartmaq üçün əldə edirlər\nKosmetik cərrahiyyə və gözəlliyə olan sevgisi ilə tanınan Koreyanın Seul şəhərində estetik inkişaf reklamının çoxdan çox nümayişi tezliklə daha çox mədəniyyət, incəsənət və ictimai xidmət reklamı ilə əvəz olunacaq. Bir çox metro qurucuları, mövcud plastik cərrahiyyə reklamlarından şikayət edir və "reklam çirkliliyi" adlandırırlar və qadın orqanlarında mənfi və ayrı-seçkilik işıqları çəkirlər. Koreya Times qəzetinin xəbərinə görə, şikayətlər, 2015-ci ildən etibarən, Koreyanın cinsiyyət problemləri ilə əlaqədar artan narahatlıqlarının əks olunması olaraq daim artır.\nHal-hazırda Seul metroslarında reklamları azaltmaq üçün təşəbbüsün ilk addımı 15 faiz göstərən reklamların sayını azaltmaqdır. Silinmiş reklamların daha çox sənət və / və ya mədəniyyət mərkəzinə malik olanlarla əvəz edilməsi nəzərdə tutulur. Həmçinin, 2022-ci ilə qədər təxminən 40-a qədər artan yeni 10 ədəd reklam pulsuz stansiyası yaradılacaq.\nCopyright 2019 \_ ar.womanfitness.info \_ Dünyanın Plastik Cərrahiyyəsi Başkenti İşlərinin böyük bir hissəsini maneə törətməkdədir


ABŞ Helsinki Komissiyası rəhbəri ölkəsinin Azərbaycanda jurnalistlərə təzyiqlərdən və son həbslərdən narahat olduğunu bildirib\nAvropada Təhlükəsizlik və Əməkdaşlıq üzrə Komissiyanın sədri (ABŞ Helsinki Komissiyası), ABŞ-ın senatoru Benjamin L. Cardin Azad Avropa/Azadlıq Radiosunun (RFE/ RL) jurnalisti Xədicə İsmayılovaya qarşı davamlı təzyiqləri şərh edib. Şərhdə deyir:\n“Mən Azad Avropa/Azadlıq Radiosunun jurnalisti Xədicə İsmayılovanın təhlükəsizliyi və azadlığı üçün narahatam. Çünki araşdırmaçı jurnalist Xədicə İsmayılova fəaliyyətinə görə hökumətin ardıcıl çirkin hücumlarının hədəfindədir. O, ABŞ-a casusluqda ittiham olunur. Bu tamamilə yalandır və onu cəzalandırmaq məqsədi güdülür.\nHelsinki Komissiyası Azərbaycan hökumətindən jurnalistlərə qarşı təzyiqləri dayandırmağı və Avropada Təhlükəsizlik və Əməkdaşlıq Təşkilatının ( ATƏT) iştirakçı dövləti kimi üzərinə götürdüyü öhdəliklərə hörmət etməyə çağırır.\n"Xanım İsmayılovaya təzyiqlər Azərbaycanda azad söz hüquqlarından istifadə edən fəalların siyasi motivlərlə həbsinin bir hissəsidir” deyə o bildirib.\nABŞ Senatoru şərhində REAL Hərəkatının sədri İlqar Məmmədovun və Seçkilərin Monitorinqi və Demokratiyanın Tədrisi Mərkəzinin rəhbəri Anar Məmmədlinin həbsini xatırladaraq ölkədəki həbslərdən narahat olduğunu bildirib.\nAzərbaycan bu ilin iyulunda ATƏT Parlament Assambleyasına ev sahibliyi edəcək.\n“Biz hökuməti təhlükəsizliyin əsas elementləri sayılan hüququn aliliyi və digər əsas azadlıqların aliliyinə hörmət etməyə çağırırıq”, deyə Benjamin Cardin qeyd edib.


“Türkiyənin öz qərarıdır, amma...” - AMERİKALI KOMANDİR - Hürriyyət\n“Türkiyənin öz qərarıdır, amma…” – AMERİKALI KOMANDİR\n11:57 - 02 İyul, 2018\nHurriyyet.org xəbər verir ki, İncirlik bazasının amerikalı komandiri Devid S. İglin Türkiyənin Rusiyadan S-400 hava hücumundan müdafiə raketlərini alması barədə fikir bildirib. İqlin bu qərarın Türkiyəyə məxsus olduğunu vurğulayaraq deyib: “S-400 sistemlərinin alınmasının Türkiyənin ABŞ və NATO ilə müdafiə əlaqəsi ilə bağlı mümkün nəticələri artıq bildirilib”.\n“Habertürk” qəzetinə müsahibə verən İqlin jurnalistin “Fərz edək ki, məsələn, gələcəkdə İncirlik bazasında Rusiyanın S-400 hava hücumundan müdafiə sistemləri yerləşdiriləcək. Bunu xəyalınıza gətirə bilirsinizmi?” sualının cavabında deyib: “Bu, Türkiyənin qərarı olacaq. Sizin özünümüdafiə hüququnuza tamamilə hörmət bəsləyirik. Lakin Amerikanın Müdafiə Nazirliyi S-400 alınması ilə bağlı bəzi məsələrdən ehtiyat elədiyini bildirib. S-400 istemlərinin alınmasının Türkiyənin ABŞ və NATO ilə olan müdafiə əlaqələrinə mümkün təsirləri də bəyan edilib”.\nİqlin daha sonra deyib: “ABŞ-ın İncirlik bazasını tərk eləmək planı yoxdur. Buradakı varlığımız – türk hökumətinin də izni ilə – müttəfiqimiz və strateji tərəfdaşımız olan Türkiyə ilə on illərlə davam edən çalışmaq istəyimizin simvoludur”.\nƏvvəlki məqaləDeputatın qardaşı oğlu təqaüdə göndərildi – FOTO\nNövbəti məqalədəEKOLOJİ FƏLAKƏT – Muxtar Babayev susur, Vaqif Novruzov isə Bakını yandırır – VİDEO\nMağazalardan məhsul alarkən əlcəkdən istifadə edin – Həkim -infeksionistdən tövsiyə – VİDEO\nRusiyadan ABŞ-a cavab: “Öz problemlərinizlə məşğul olun”\n19:59 - 23 Yanvar, 2021\n“Müharibə başlayanda ürəyimə damdı ki, iki zabit oğlumdan biri şəhid olacaq…”\n19:43 - 23 Yanvar, 2021\nPolad Bülbüloğlu Şuşada atasının evini ziyarət etdi – FOTO\n19:29 - 23 Yanvar, 2021


AFRİN NİYƏ İNDİ MÜHASİRƏYƏ ALINIR? –Türkiyə həm savaş meydanında, həm də danışıq masasında mövqeyini gücləndirir - TƏHLİL\nÖcalan 2015-ci ilin mart ayı ilə 2016-cı ilin yanvar ayı arasında İmralıda birlikdə qaldığı PKK-çılara – Çetin Arkaş ilə Nasrullah Kurana Afrinlə bağlı çox önəmli bir təlimat verir. O, Afrində tekstil atelyelərinin qurulduğu haqqında xəbərlərin olduğunu bildirərək, “Bu günlər tekstil atelyeləri deyil, silah və sursat atelyeləri inşa etmə günləridir” deyir.\nBu ifadələr təşkilat tərəfindən təlimat olaraq qəbul edilir. Afrində məcburi əsgərlik praktikası başladılaraq, şəhər (vilayət – tərc.) mərkəzində və kənd yerlərində beton bloklar, xəndəklər və tunellər inşa edilir.\n“Zeytun budağı” əməliyyatı ilə bunlar yerlə bir edildi. YPG-nin müdafiə xətləri çokdürüldü, təşkilatın “müdafiə naziri” təyin etdiyi Said İsmet Gubar Afrindən qaçdı. Ancaq Afrinin mühasirəyə alınması hələ başlamadı. Prezident Ərdoğanın dediyi kimi, “Afrinə girdik, giririk”.\nAfrinə çoxdan girilə bilərdi. Ancaq öncə YPG-nin logistika mərkəzləri ələ keçirilir. Buralar möhkəmləndirilir və hərbi baza bölgəsilə əlaqəsi təmin edilir. Afrinin mühasirəyə alınması möhkəmləndirmə işləri tamamlandıqdan sonra başlayacaq.\nMülki şəxslərin təxliyə edilməsi\nBu arada mülki şəxslərin təxliyə edilməsi üçün “arxa qapı diplomatiyası” davam edir. YPG-nin silahlı hücumlarına rəğmən, mülki şəxslər kütləvi konvoylar halında Afrindən ayrılmağa başlayıb. Bir müddət öncə BMT heyəti YPG-nin mülki şəxslərin Afrindən təxliyə edilməsini əngəlləmək üçün təzyiq etdiyini açıqlamışdı.\nYPG mülki şəxslərlə bağlı iki mərhələli bir plan həyata keçirir. Öncə Cindərəsi başda olmaqla, qəsəbə və kənd yerlərində olan mülki əhalinin Afrin vilayət mərkəzinə (Afrin şəhəri – tərc.) toplanmasını təmin etdi. Afrin şəhərinin əhalisinin 60% artdığı söylənilir. İndi isə terror təşkilatı mülki şəxslərin şəhəri tərk etməsini əngəlləyir. Çünki şəhərə yönəlik əməliyyatda Şərqi Quta mənzərələrinin yaşanmasını istəyir. Beləliklə, dünyaya Türkiyəni sivil qətliam edən ölkə olaraq göstərəcək.\nTürkiyə bu planı pozmaq üçün Afrin şəhəri üzərindəki təzyiqi artırır, güclü mühasirəyə hazırlaşır. BMT ilə aparılan müzakirələrdə sivillərin təxliyəsi üçün iki marşurut müəyyən edilib. Birincisi, Afrinin cənubunda, Hələbinsə şimalında olan rejimin nəzarətindəki bölgədir. İkincisi isə, Türkiyənin nəzarətindəki Azezdir. Hər iki nöqtədə də mülki şəxslərlə bağlı hazırlıqlar görülüb.\nBurada həssas olan nöqtə Tel Rıfatdır. Rusiyanın hərbi bazasının və rejim əsgərlərinin olması səbəbilə, rusların Tel Rıfat bölgəsinə yönəlik hava əməliyyatlarına isti baxmadığı söylənir. Bu da əməliyyatları gecikdirən bir ünsür olub. Bəlkə də bu səbəbdən o bölgədən YPG-nin yardım almasının qarşısı alınamayıb, lakin hava sahəsindən istifadə edilməsilə bağlı Rusiya ilə əldə edilən razılaşma daha önəmlidir. Döyüş meydanındakı taktiki durumlar istisna olmaqla, hava sahəsinin istifadə edilməsində bir problem yoxdu.\nTürkiyə döyüş meydanında hərbi uğurunu təsdiq edincə, Afrin əməliyyatının diplomatik ayağında əlimiz daha da gücləndi. İndiyə qədər meydanda qazanıb, masada itirən Türkiyə artıq həm meydanda, həm də masada qazanmağı öyrəndi.\nQarailan və Şahin Cilo\nBu arada, çox maraq cəlb edən digər məsələ PKK və YPG liderlərinin durumudur. PKK-nın iki nömrəli şəxsi Murad Qarailanın konvoyunun vurulduğu yönündəki xəbərlər Ankaradakı kəşfiyyat və təhlükəsizlik mənbələri tərəfindən təsdiq olunmur. PKK öz lider heyətini Türkiyənin intensiv hərbi əməliyyatları olan sahəyə soxmur. Cəmil Bayık və Murad Qarailanın burnunu Kandildən kənara çıxarmadığı söylənilir. Gecəni Kandilin İranın nəzarətində olan bölgəsində keçirirlərmiş.\nYenə bu arada Pentaqonun mətbuat nümayəndəsi Manning, PKK rəhbərlərindən biri olan Şahin Ciloya "general" deyərək, xitab edib. Şahin Cilo Afrindəndir. Öcalan Bekaa vadisinə gedərkən onların evində qalmışdı. İndi isə amerikalılarla əlaqəni təmin edir. Amerikalılar, Türkiyə neytrallaşdırar deyə, Şahin Cilonu Menbiçdən kənara çıxarmırlarmış.\nPKK-YPG-ni qorxu dağları sardı, yaxşı, bəs müttəfiqimiz (!) Amerikaya nə olur?


Bağdadini ABŞ özü yaratdı,dəstəklədi və aradan götürdü - İran XİN - Pia.az\nBağdadini ABŞ özü yaratdı,dəstəklədi və aradan götürdü - İran XİN\nİran XİN nümayəndəsi Bağdadinin ölümünü şərh edib...\n«AzPolitika.info»-nun xarici KİV-ə istinadla verdiyi xəbərə görə, İran İslam Respublikası (İİR) Xarici İşlər Nazirliyinin (XİN) rəsmi nümayəndəsi Abbas Musəvi oktyadarın 28-də jurnalistlər üçün keçirilən brifinqdə İŞİD lideri Əbu Bəkr əl-Bağdadinin öldürülməsi barədə xəbəri şərh edib. O bildirib ki, İŞİD İranın dəstəyilə İraq və Suriya xalqları tərəfindən artıq çoxdan məğlub edilib.\nƏbu Bəkr əl-Bağdadi kimi «personajlar» və ona oxşar terrorçular Birləşmiş Ştatların «özü tərəfindən hazırlanıb və dəstəklənib. Birləşmiş Ştatlar periodik olaraq, «istifadə müddəti bitən kimi, öz yetişdirmələrindən yaXasını qurtarır»» - deyə, İran XİN-də bildiriblər.\n«İŞİD İraq və Suriyada terrorçuluğa qarşı müqavimət cəbhəsinin gəncləri tərəfindən məğlub ediib. İraq və Suriya vətəndaşları İranın dəstəyi ilə artıq çoxdan bu terrorçu qruplaşmanı məğlub ediblər» – Musəvi bildirib.\nİranlı diplomat ardınca, xəbərdarlıq edib: «İŞİD-i biz məğlub etsək də onun ideoloqları hələ sağdırlar və tamamilə mümkündür ki, qruplaşmanın sağ qalmışları (sahə komandirləri və döyüşçülər) bölədə gələcək dağıdıcı fəaliyyəti davam etdirmək üçün ABŞ tərəfindən yeidən təşkil olunsun».\n«Təəccüblü deyil ki, əl-Bağdadinin öldürülməsi üzrə ABŞ-n fəaliyyəti bu qədər ajiotaja səbəb olur. Hər dəfə ABŞ-da seçkilər ərəfəsində hakimiyyət daxili «istehlak» üçün belə kartlarla oynayır» - deyə, nazirlik sözçüsü bəyan edib.\nXəbər verildiyi kimi, artıq Rusiyanın Müdafiə Naziriyi (MN) əl-Bağdadinin «növbəti dəfə» öldrülməsi barədə səhih məlumata malik olmadığını bildirib.\nEtiket: Bağdadi ABŞ


11 Fevral 18:18 | 2 045\nPrezident İlham Əliyevin 2019-cu il 8 fevral tarixli Sərəncamı ilə minimum aylıq əməkhaqqı artımının sosial-iqtisadi əhəmiyyəti, artımın hansı işçilərə şamil olunması, iş yerlərində artım mexanizmlərinin tətbiqi ilə bağlı Əmək və Əhalinin Sosial Müdafiəsi Nazirliyində brifinq keçirilib. SİA xəbər verir ki, nazirliyin əmək siyasəti şöbəsinin müdiri Əbülfət Məhərrəmov dövlət başçısının müvafiq Sərəncamı ilə cari il martın 1-dən minimum əməkhaqqının 38,5 faiz (50 manat) artırılaraq 180 manata çatdırılmasının mühüm sosial və iqtisadi əhəmiyyəti barədə danışıb.\nŞöbə müdiri dövlət büdcəsindən maliyyələşən təşkilatlarda və özəl sektorda işləyən azı 600 min işçinin Sərəncamla gələn ayın əvvəlindən əməkhaqqının artacağını deyib.\nO, 19 pillədən ibarət Vahid Tarif Cədvəli (VTC) üzrə əməkhaqları ödənilən işçilərin əməkhaqlarında artımın olacağını, bu artımın orta hesabla 30 faiz təşkil edəcəyini bildirib: “İlk növbədə, VTC üzrə əməkhaqları ödənilən 450 min nəfər işçinin əməkhaqları artırılacaq. Təxminən artımlar 30 faiz səviyyəsində olacaq. Əməyin bu və ya digər ödəniş dərəcələri üzrə əməkhaqqının daha yüksək məbləğdə artırılması da həyata keçiriləcək. Bundan başqa, əməkhaqqının artması ilə əlaqədar dövlət qulluğunun ümumi növündə yardımçı vəzifələr üzrə əməkhaqları minimum əməkhaqqından aşağı olan işçilərin əməkhaqları da artırılacaq. Onların əməkhaqları tənzimlənərək 180 manat və daha yüksək məbləğdə olacaq. Dövlət qulluğunun xüsusi növündə çalışan müəyyən xidmətedici heyət işçilərinin də əməkhaqları minimum əməkhaqqı səviyyəsinə uyğunlaşdırılacaq.\nÜmumilikdə, VTC üzrə əməkhaqqı alan elm, səhiyyə, sosial təminat, mədəniyyət, gənclər və idman, kənd təsərrüfatı, ekologiya, mənzil-kommunal, nəqliyyat və rabitə, meliorasiya, su təsərrüfatı və balıqartırma müəssisələrində çalışan işçilərin əməkhaqları artırılacaq. Lakin bu, təhsil sahəsində ümumi təhsil və peşə təhsili müəssisələrində bilik və bacarıqlarının qiymətləndirilməsi aparılan müəllimlərə və digər təhsil işçilərinə şamil olunmur.


Pandemiya böhranından çıxışımız niyə ləngiyir –\n09:50 20 Aprel 2021 Oxunub : 6187\nDünya iqtisadiyyatının aparıcı ölkələrində pandemiyanın vurduğu zərərlərdən tədricən çıxma, tənəzzüldən qurtulma tendensiyasının başlandığı müşahidə edilir. Bizdə isə bu, hələ nəzərə çarpmır.\nTəkcə bir faktı qeyd edim ki, Çin iqtisadiyyatında cari ilin birinci rübünün yekunlarına əsasən 18,3 faiz artım qeydə alınıb. Keçən ilin eyni vaxtında isə bu rəqəm mənfi 6,8 faiz təşkil edirdi. Digər ölkələrdə də oxşar tendensiya nəzərə çarpır. Yəni, pandemiya məngənəsindən çıxma və bərpa prosesi start götürüb. Bunun ölkəmiz üçün əlverişli xarici mühit formalaşdıracağı aydındır. Ancaq hələ ki Statistika Komitəsinin cari ilin I rübünə dair açıqladığı yekun məlumat və rəqəmlər gözlənildiyi kimidir: Yəni, qeyri-adi heç nə yoxdur, tənəzzül davam edir.\nNiyə “gözlənildiyi kimi” deyirəm? Məsələ bundadır ki, pandemiya ilə əlaqədar karantin rejimi bir müddətdir aradan götürülmüş sayılsa da, iqtisadi aktivlik keçən ilin əvvəlindəki vəziyyətə qayıtmayıb. Bu, aydın görünür. Ümumiyyətlə, postpandemiyadan danışmaq hələ tezdir. Çünki koronavirusla bağlı şərait hələ qeyri-müəyyən xarakter daşıyır. Həm də, ötən bir il ərzində sözün həqiqi mənasında ağır böhrandan sonra iqtisadiyyatın birdən-birə bərpası da mümkün deyil. İri və inkişaf etmiş ölkələrin iqtisadi gücü - "yerindən götürmə" qabiliyyəti yüksəkdir. Ona görə də, həmin ölkələrdə bərpa prosesi sürətlə gedir. Azərbaycan 2020-ci il ərzində 4,3 faiz gerilədi. Bu rəqəm daha böyük ola bilərdi, sadəcə, hökumətin ilin əvvəlindən etibarən atdığı bir sıra qabaqlayıcı addımlar və tədbirlər nəticəsində iri rəqəmli tənəzzüldən qurtula bildik. Cari ilə isə böyük ümidlərlə başlamışdıq. Belə ki, vaksinasiya prosesinə bir arxayınçılıq var idi. Ancaq təəssüf, bu arxayınçılıq özünü doğrultmadı. Karantin rejimi iyunun 1-dək uzadıldığından, bir çox sahələr hələ də buxovda sayılır. Odur ki, ilin geridə qalan ilk rübü ərzində tənəzzül prosesində əyləc sistemi işə düşməyib.\nYeganə təsəlliverici faktor ondan ibarətdir ki, qeyri-neft sektorunda 2,1 faiz artım qeydə alınıb, sənaye məhsulu istehsalı həcmi üzrə isə bu rəqəm 11,9 faiz təşkil edir. Lakin əsas kapitala yönəldilmiş vəsaitlər 19,4 faiz azalıb. O cümlədən, qeyri-neft sektorunda bu rəqəm 32,2 faiz, sənayesində isə 1,7 faiz təşkil edib. Bu, çox mənfi haldır. Üstəlik, bu il martın 1-nə ölkədə bankların iqtisadiyyata kredit qoyuluşu 14 619,5 milyon manat təşkil edib ki, bu da ilin əvvəlinə nisbətən 0,6 faiz çox sayılsa da, ötən ilin eyni dövrü ilə müqayisədə isə 6,9 faiz az deməkdir. Kredit qoyuluşunun cari ilin əvvəlindən canlanmasına səbəb, pandemiya məhdudiyyətlərinin aradan götürülməsi ilə bağlı iqtisadi fəallığın nisbətən bərpa olmasıdır. Lakin canlanmanı yaradan dövlət banklarıdır. Dövlət bankları tərəfindən kredit qoyuluşu 1 il əvvələ nisbətən 9,3 faiz artdığı halda, ümumi kredit qoyuluşunda özəl bankların payı 78,3 faiz təşkil etsə də, bu bankların təxminən son 1 il ərzində qoyduqları kreditlərin həcmi 10 faizdən çox azalıb.\nBu vəziyyətə heç cür diqqətsiz və etinasız yanaşmaq olmaz. Əsas kapitala vəsait və iqtisadiyyata kredit qoyuluşunda azalma prosesinin qarşısı təcili surətdə alınmalıdır. Bu, bərpa prosesinin qarşısını alan ən ümdə faktordur. Ancaq yuxarıda qeyd etdiyim rəqəmlərlə bağlı bir məsələyə də toxunmaq istərdim. Bəziləri cari ilin yanvar-mart aylarındakı rəqəmləri ya bilərəkdən, ya da bilməyərəkdən 2020-ci ilin eyni dövründə qeydə alınmış rəqəmlərlə müqayisə edirlər. Keçən ilin yanvar-mart aylarında ölkə iqtisadiyyatında əvvəlki illərdən start götürən tendensiyaya uyğun olaraq, 1,1 faz artım var idi. Və Azərbaycan iqtisadiyyatı hələ pandemiya burulğanına daxil olmamışdı. Qeyri-neft sektorunda 3,5 faiz artım var idi, əsas kapitala vəsait qoyuluşu prosesi pis-yaxşı davam edirdi. İnflyasiya 3 faiz təşkil edirdi. Odur ki, sözügedən müqayisənin nə məqsəd daşıdığını anlamaq olmur. Hətta, əhalinin nominal gəlirləri üzrə rəqəmlərin belə, müqayisəsi aparılır. 2019-cu il ərzində ən azı minimum əməkhaqqı və pensiya məbləğlərinin iki dəfə artırıldığı faktı isə "pərdə arxasına" atılır.\nSözüm bunda deyil. Əlbəttə, ümumi iqtisadi tənəzzüllə bağlı eniş nə vaxtsa səngiyəcək. Pandemiya sovuşduqca, karantinsiz rejim bərkidikcə, xarici təsirlərin də olmadığı bir şəraitdə iqtisadi azalma dayanmalıdır və dayanacaq. Sonuncu ilə bağlı bir daha qeyd edim ki, dünya iqtisadiyyatının aparıcı ölkələrində bərpa prosesi nə qədər sürətlə baş verərsə, bu, bizə bir o qədər xeyirdir. Yəni, Çin kimi ölkənin pandemiya məngənəsindən çıxması və sürətli bərpa prosesi də dalğavari ölkəmizə öz təsirini göstərəcək.\nLakin bir nüans var. Hökumət cari ildə ölkəmizdə ÜDM istehsalı üzrə 3,4 faiz artım proqnozlaşdırıb. Bəli, ölkədə il ərzində ÜDM istehsalı artımını şərtləndirəcək bir sıra amillər var. Və bunların bəzisi özünü mütləq şəkildə göstərəcək. Ancaq ən başlıcası, hökumət tərəfindən qarşıya qoyulan 2030-cu ilədək ÜDM istehsalını ikiqat artırmaq hədəfidir ki, bunun üçün nəyin tələb olunduğu nəzərə alınmalıdır. Bu, orta hesabla hər il 7 faiz artım deməkdir. Neft-qaz sektoru hesabına qeyd olunan hədəfə çatmaq mümkündürmü? Əsla... Odur ki, qeyri-neft sektoru indikindən daha artıq sürətlə inkişaf etməlidir ki, ümumən iqtisadiyyatda olmaqla, xüsusən, qeyri neft-qaz sahəsində özəl payın çəkisi mümkün dərəcədə maksimum həddə yüksəlsin. Hazırda vəziyyət bu relsdən xeyli kənarda sayılır.\nÜmumiyyətlə, ölkədə qeyri-neft sektoru üzrə ürəkaçan statistikaya rəğmən, ümumi iqtisadi tənəzzülün qarşısını almaq və bundan qısa müddət ərzində çıxmaq hələ mümkün hesab edilmir. Çünki qeyd olunan rəqəmlər bunun üçün kifayət deyil. Başqa sözlə desəm, qeyri-neft sektorunun bunun üçün stimullaşdırıcı rolu hazırda məhdud xarakter daşıyır və yetərli sayılmır.\nDüzdür, işğaldan azad olunmuş ərazilərimizdə start götürmüş bərpa və yenidənqurma işləri də 2021-ci ildə iqtisadi artıma təsir göstərəcək. Ancaq ölkə iqtisadiyyatının ümumən genişlənməsi və artması üçün intensiv inkişaf tələb olunur ki, buna daxildən qaynaqlanan inkişaf deyilir. Buna nail olmaq zəruri sayılır. Bilavasitə xarici iqtisadi şərait baxımından isə bundan ötrü əlverişli fon artıq, geri qayıtmaqdadır.\nTeqlər: Pandemiya Böhran


Azad edilmiş ərazilərin iqtisadi potensialı | Azadliq\nHome Aktual Azad edilmiş ərazilərin iqtisadi potensialı\nİşğaldan azad edilmiş ərazilərimizin iqtisadi potensialı ilə bağlı fəal müzakirələr gedir və çoxsaylı analizlər görmək mümkündür.\nRəsmi statistikada məlumat qıt olduğu üçün müstəqil ekspertlər üçün hərtərəfli analiz hələlik çətindir.\nAmma 3 vacib qeydimi deyim.\n1) Bu bölgələrdə təbii ehtiyatlar var, lakin həmin ehtiyatların iqtisadiyyatımız üçün yüksək həcmdə əlavə dəyər yaradacağı ilə bağlı gözləntilər real hesablamalara əsaslanmır. Bir real fakt deyim, aydın olsun.\nHazırda Azərbaycanda təbii ehtiyatlara əsaslanan mədən sənayesinin yaratdığı əlavə dəyərin 95%-ni neft-qaz sektoru təmin edir. Qiymətli və digər növ metalların yaratdığı əlavə dəyərin illik həcmi heç 100 mln. manatı da keçmir. Yəni mövcud ÜDM-nin 0.12%-i qədər. Kəlbəcər və Zəngilan qiymətli metal istismarı baxımından Gədəbəy və Daşkəsənin mədən sənayesindən daha böyük potensiala malik olsa belə, bu yeni iqtisadi dövriyyəyə qoşulmuş ərazilərimizin sahəsi və əhalisi baxımından yenə də böyük məbləğ deyil;\n2) Bu bölgələrin ən böyük potensialı əgər doğru təşkil edilərsə, turizmlə bağlı olacaq. Tibbi turizm üçün unikal imkanlar var. Eynu dərəcədə tarixi və istirahət turizmi üçün də. Çəkinmədən deyirəm ki, bu bölgələrin turizm gəlirləri indiyədək bütün Azərbaycanın əldə etdiyi turizm qazanclarından çox ola bilər – söhbət ən azı 1.5 mlrd. dollardan gedir.\n3) Aqrar sektorun potensialı böyükdür. 7 rayonun kənd təsərrüfatına yararlı torpaqlarının ümümui həcmi 535 min hektar təşkil edir. Ağdam, Füzuli və Cəbrayıl əsasən bitkiçilik üçün əlverişlidir. Bu 3 rayonun kənd təsərrüfatına yararlı torapqlarının ümumi sahəsi 290 min hektar təşkil edir ki, ondan da təxminən üçdə ikisi əkinə yararlıdır. Yerdə qalanı örüş və biçənək torpaqları.\nZəngilan və Qubadlı həm əkinçilik, həm də heyvandarlığın inkişafı üçün imkanlara malikdir. Bu 2 rayonun kənd təsərrüfatına yararlı torpaqlarının ümümui həcmi 67 min hektardır ki, ondan təxminən üçdə biri əkinə yararlı, yerdə qalanı örüş və biçənək əraziləridir. Kəlbəcər və Laçının kənd təsərrüfatına yararlı torpaqlarının ümümui həcmi 180 min hektar təşkil edir ki, ondan ən yaxşı halda 15%-i əkinə yararlıdır. Bu 2 rayonun torpaqları əsasən heyvandarlıq üçün əlverişlidir. 7 rayonun bazasında hesablasaq, kənd təsərrüfatına yararlı torpaqların yarısından çoxu heyvandarlıq üçün əlverişlidir.\nDeməli, digər potensial sahə kimi aqrar sektora əsaslanan emal sənayesinin qurulması perspektivləri var. Azərbaycan kərə yağ idxalının 50%-ni, ət və ət məhsularının 15%-ə qədərini xaricdən alır. Bu asılılıqdan qurtarmaq mümkündür. Əlavə olaraq, ixrac yönümlü emal edilmiş (konservləşdirilmiş) ət məhsullarının emalının təşkili perspektivlərini araşdırmaq mümkündür


Səfərbərliyə çağırılanlardan koronavirus testi götürülür - RƏSMİ\nAR Səhiyyə Nazirliyinin nəzdində COVID-19 ilə mübarizənin gücləndirilməsi üçün yaradılmış işçi qrupu Bakı şəhərinin 87 tibb müəssisəsini əhatə edən 39 sahə məntəqəsinin üçüncü monitorinqi həyata keçirilib.\nSəhiyyə Nazirliyindən Lent.az -a verilən məlumata görə, işçi qrupunun üzvü Nailə Daşdəmirova bildirib ki, hal-hazırda Azərbaycanda COVID-19 virusuna yoluxanların sayı dayanmadan artması ilə əlaqədar sahə tibb məntəqələri gücləndirilmiş iş rejiminə keçirilib və məntəqələr həftənin 6 günü (bazar günü istisna olmaqla) səhər saat 08:00-dan axşam saat 20:00-dək fəaliyyət göstərməkdədir. İş yükünün artması sabəbindən məntəqələrə əlavə tibb işci heyəti də cəlb olunub.\nMüsahibəsini davam etdirən Səhiyyə Nazirliyinin nəzdində fəaliyyət göstərən işçi qrupunun üzvü Nailə Daşdəmirova sahə məntəqələrinin tibbi heyətinin Səfərbərlik və Hərbi Xidmətə Çağırış üzrə Dövlət Xidmətinin Bakı şəhərində 11 rayon üzrə İdarələrinə ezam olunması haqqında da danışıb.\nOnun sözlərinə görə, sahə tibb məntəqələrinin işçiləri ora səfərbərlik üzrə hərbi xidmətə çağırılan vətəndaşlarımızdan hərbi xidmətə yollanmazdan əvvəl COVID-19 virusunun aşkarlanması məqsədilə test nümünələri götürmək üçün göndərilib. Götürülən testlərin nəticələri bir necə saat ərzində əldə olunması və nəticədən asılı olaraq müfaviq tədbirlərin görülməsini qeyd edən Nailə Daşdəmirova fikrini tamamlayıb.\nBundan sonra müsahibə verən Nailə Daşdəmirova bildirib ki, cari ilin oktyabr ayının 11-də başlayan 3-cü monitorinq 21 oktyabr tarixində yekunlaşdırılıb. Onun yekunu olaraq, işçi qrupu tərəfindən sahə məntəqələrinin rəhbərliklərinə məntəqələrdə işin yüksək səviyyədə təşkili və göstərilən tibb xidməti keyfiyyətinin artırılması üzrə tövsiyələr verilib. Bundan əlavə, monitorinqin keçirilməsi zamanı müəyyən olunan çatışmazlıqların aradan qaldırılması üçün peşəkar məsləhətlərlə bölüşülüb.\n“İşçi qrupumuzun nümayəndələri tərəfindən hər bir məntəqədə termometriyanın təşkili, sanitayzerlərin mövcudluğu, tibbi maskadan düzgün istifadə olunub-olunmaması kimi meyarların monitorinqinə xüsusi diqqət yetirilib".\nBundan başqa, COVID-19 xəstələrinə göstərilən tibb xidmətinin keyfiyyətinin yoxlanılması işçi qrupunun üzvü tərəfindən monitorinqin digər bir predmeti kimi qeyd olunub. Bura daxil olan məqamlar bunlar olub:\n"814 Çağrı Mərkəzi və polikliniklara daxil olan müraciətlərin dəyərləndirilməsi, sahə həkimlərinə yönəldilməsi, sahə həkimləri tərəfindən xəstələrin şikayətlərinə uyğun olaraq testlərin müəyyən edilməsi, testin ev şəraitində götürülməsi və qısa bir müddətdə cavablandırılması, Səhiyyə Nazirliyi tərəfindən verilən dərman preparatlarının xəstəyə çatdırılması, 14 gün ərzində xəstəyə nəzarət məqsədilə gündə iki dəfə əlaqə saxlamaq və vəziyyəti haqda qeydlərin tibbi kartlara daxil edilməsi".\nSəhiyyə Nazirliyinin nəzdində fəaliyyət göstərən işçi qrupunun üzvü Nailə Daşdəmirova müsahibəsinin sonunda sahə tibb mənqələrinin işində tədbiq olunmuş yeniliklər haqqında da məlumat verib:\n"Belə ki, 814 Çağrı Mərkəzi və poliklinikalara daxil olan müraciətlərin əsasında müraciət edən şəxslərin xəstəliyə yoluxma faktı təsdiq edildiyi halda dərhal onların son zaman təmasda olduqları ailə üzvlərinin müəyyən olunması həyata keçirilir. Bundan sonra koronavirusa yoluxmuş şəxslərin yaxınlarından ev şəraitində testlər götürülür və onlar müvafiq qaydada izolyasiya edilir".


Sosial-iqtisadi 17/07/2019 17:48\nİyulun 17-si, günorta saat 13:00… Təhsil Nazirliyinin müəllimlərin işə qəbulu ilə bağlı keçirdiyi imtahanda bu saata 3 qalib qəhrəman var. Onların hər üçü də ibtidai sinif müəllimi olmaq uğrunda mübarizəyə qatılaraq günün qəhrəmanına çevrilə bilib. Babayeva Lalə, Məmmədova Günel, Mikayılzadə Aidə maksimum 60 ballıq nəticədən 58 bal toplayıb. Hər üçü də Bakı sakinidir və paytaxt məktəblərindəki vakant yerlərə namizədliklərini verəcəklər. Ümumilikdə imtahan prosesinin şəffaflığını və sualların onlar üçün asan olduğunu vurğulayırlar.\n“Qafqazinfo” saytının əməkdaşları da bu gün keçirilən imtahan həyəcanını izləyib.\nÜmumilikdə 48 minə yaxın namizədin iştirak etdiyi və artıq 9 gündür davam edən imtahan prosesindən narazı olanlar da var. Onlar bu narazılığını sosial şəbəkədəki qruplarda dilə gətiriblər. Əsas ittihamlar balların sonda düzgün hesablanmaması, məntiq suallarında yer verilən məntiqsizlik kimi iddialardır.\nO da sosial şəbəkələrdə yayılan bu ittihamlarla tanış olduğunu bildirdi: “Əsas iddialardan biri mütəşəkkil şəkildə namizədlərin ballarının aşağı salınması ilə bağlıdır. Bildirilir ki, bunun üçün sistemə müdaxilə olunur ki, namizədlər yüksək bal yığa bilməsin. Təhsil Nazirliyinin belə bir məqsədi yoxdur. Kompüterlərin, şəbəkənin quraşdırılması və İT cəhətdən idarə edilməsini təhsil sisteminin informasiyalaşdırılması idarəsi həyata keçirib. Onların verdiyi rəyə əsasən bu cür nöqsanlar aşkar edilməyib. Belə ittihamlar imtahanların ikinci günündə başladı. Həmin gün sistem İT mütəxəssislər tərəfindən audit olundu. Belə bir nöqsanın olmadığı bir daha təsdiq edildi. Bu yeni yazılmış proqram təminatı deyil. Bu il yazılsaydı, ehtimal oluna bilərdi ki, orada hansısa kodlarda yanlışlığa yol verilib. Bu təminat 2015- ci ildən tətbiq edilir. İndiyə kimi 300 mindən artıq insan bu proqramla imtahan verib. Belə bir nöqsan olsaydı, həmin insanlar da nə vaxtsa şikayət edərdilər. Sırf balların hesablanması, cavabların qeyd edilməsi ilə bağlı da proqram təminatına heç bir dəyişiklik olmayıb.\nBu sualların 8-də nöqsan olduğu təsdiq edilib. Bu da ümumi sualların 0,35 faizini təşkil edir. Sualların məntiqi yoxdur, “ixtisasıma aid deyil” kimi yanaşmalar ədalətli yanaşma deyil. Bu kimi hallar namizədlərin özlərindən sonra imtahan verəcək şəxslərdə psixoloji gərginlik yaradır”.\nOxumağa dəyər: MSK seçkilərlə bağlı yeni kitabçalar nəşr edib\nAçar sözlər:Azərbaycan, Bakı, ittiham


Bakıda ana, oğlu və qohumu oğurluğa görə saxlanıldı - VİDEO\n02 fev 2021, 14:30\nSabunçu rayonu Nardaran qəsəbəsində bağ evlərində oğurluq edilib.\nBu barədə Yeniavaz.com-a Daxili İşlər Nazirliyinin (DİN) Mətbuat xidmətindən məlumat verilib.\nSabunçu Rayon Polis İdarəsinin (RPİ) 42-ci Polis Bölməsinin (PB) əməkdaşlarının həyata keçirdikləri əməliyyat nəticəsində Nardaran qəsəbəsində yerləşən bağ evlərindən birindən oğurluq edən şəxs saxlanılıb.\nƏməliyyat zamanı əvvəllər məhkum olunmuş paytaxt sakini Rüstəm Abdullayev tutulub.\nAraşdırma zamanı onun qəsəbə ərazisindəki bağ evindən televizor, 6 ədəd xalça və digər məişət əşyaları oğurladığı məlum olub. Hadisə zamanı R.Abdullayev ev sahibinə ümumilikdə 2 000 manata yaxın maddi ziyan vurub. Saxlanılan şəxsin polis bölməsində üzərinə baxış zamanı 7 qrama yaxın narkotik vasitə qurudulmuş maruxuana da aşkar edilib.\nQeyd edək ki, R.Abdullayev oğurladığı məişət əşyalarının bir qismini yaşadığı evə gətirib. Həmin əşyalar onun mənzilindən aşkar olunaraq maddi sübüt kimi götürülüb.\nSabunçu RPİ-nin 42-ci PB əməkdaşlarının həyata keçirdikləri növbəti əməliyyat zamanı isə Nardaran qəsəbəsində daha bir bağ sahəsindən 111 ədəd tikintidə istifadə olunan dəmir dirəklər oğurlayan dəstə üzvləri saxlanılıb.\nƏməliyyat zamanı qeyd edilən hadisəni törətməkdə şübhəli bilinən əvvəllər məhkum olunmuş Sitarə Bədəlova, onun oğlu Tehrab Bədəlov, qohumu Sahibə Mustafayevə, həmçinin Vüqar Abdullayev və Aqşin Əliyev tutulub. Dəstə üzvlərindən oğurladıqları dəmir dirəklər aşkar olunaraq maddi sübüt kimi götürülüb.\nHər iki faktla bağlı 42-ci Polis Bölməsində toplanan materiallar Sabunçu RPİ-nin İstintaq Şöbəsinə göndərilib, araşdırmalar davam etdirilir. Bu şəxslərin paytaxt ərazisində digər analoji cinayətlər etdikləri də istisna olunmur. Onların əməllərindən zərərçəkən başqa vətəndaşlar varsa bu barədə ərazi üzrə polis idarə, şöbə və bölmələrinə, habelə DİN-in “102” Zəng Mərkəzinə məlumat verə bilərlər.\n16 iyn 2021, 13:21 224\nSərhədçilərimizə atəş açan İran vətəndaşı zərərsizləşdirildi – FOTO\n16 iyn 2021, 10:31 194\nCəlilabadda əkiz uşaq dünyaya gətirən ana öldü\n16 iyn 2021, 09:38 194\n15 iyn 2021, 23:27 494\nQaxda 17 yaşlı məzunun idarə etdiyi avtomobil mikroavtobusla toqquşub, ölən və yaralılar var - VİDEO\n14 iyn 2021, 20:42 276\nSumqayıtda yeniyetmə dənizdə batdı\n14 iyn 2021, 19:20 316\nQəza baş verdi - Azərbaycanda bu şəhər susuz qaldı\n14 iyn 2021, 15:05 352\nBakıda ağacdan ərik dərən yazıçıya hücum edilib\n14 iyn 2021, 12:00 206\nBacısını bıçaqlayan Bakı sakini tutulub\n14 iyn 2021, 10:13 260\nBakıda mağazadan sərt disk oğurlandı – ANBAAN VİDEO\n14 iyn 2021, 08:50 437\nİnək tərəfindən xəsarət aldığını deyən kişinin bıçaqlandığı məlum olub\n14 iyn 2021, 08:20 2342\nTanınmış iş adamının kürəkəni "Range-Rover"lə 4 nəfərin ölümünə səbəb oldu – FOTOLAR + VİDEO\n13 iyn 2021, 22:25 279\nKürdə batan şəxs xilas edildi


(Möhrətağ səhifəsindən istiqamətləndirilmişdir)\n▼341 nəf. (2015)\nKiçik Qarabəy (əvvəlki adı: Möhrətağ) — Azərbaycan Respublikasının Tərtər rayonunun inzibati ərazi vahidində kənd. Kəndin adı 29 dekabr 1992-ci ilə qədər Möhrətağ olmuşdur.\nKicik Qarabəy Tərtər rayonunun eyniadlı inzibati ərazi vahidində kənd. Dağətəyi ərazidədir. XIX əsrdə Cavanşir qəzasında Böyük Qarabəy və Kicik Qarabəy adlı iki kənd qeydə alınmışdır. Çar Rusiyası Azərbaycanın Şimalını işğal etdikdən sonra XIX əsrdə İrandan köçüb gəlmiş erməni ailələri Kicik Qarabəy kəndində məskunlaşaraq kəndi Möhrətağ (palçıqdan tikilmış barılı məhəllə) adlandırmışdılar. 1992-ci ildə kəndin keçmış adı bərpa edildi..\nKiçik Qarabəy kəndi əvvəllər Dağlıq Qarabağ Muxtar Vilayətində Ağdərə rayonu inzibati ərazisinə aid idi, lakin 1992-ci ildə Ağdərə rayonu ləğv edilərək ərazisi qonşu Ağdam, Tərtər və Kəlbəcər rayonları arasında bölüşdürüldü. Kiçik Qarabəy kəndi də Tərtər rayonuna birləşdirilən kəndlərdən biridir. Kiçik Qarabəy kəndi Qarabağ müharibəsi zamanı 1993-ci ildə Ermənistan Respublikası Silahlı Qüvvələri tərəfindən işğal edilib.\nMənbə — "https://az.wikipedia.org/w/index.php?title=Kiçik_Qarabəy&oldid=5731720"\nBu səhifə sonuncu dəfə 20 yanvar 2021 01:48 tarixində redaktə edilib.


Qadınların ürəyini bu yolla fəth edin! » Qadınla.Com - Qadınlar Birİncidir!\nHər qadının öz xarakterinə və zövqünə uyğun seçilməlidir. Üstəlik, dəbdə olan və xanımların bir çoxunun qəlbini fəth edən ətirləri tapmalısınız.\nQırmızı alma və paçuli notlarıyla baharın əhvali-ruhiyyəsini hiss etdirən bu ətri gənc və özünü daim gənc hiss edən qadınlara hədiyyə edə bilərsiniz. loading... 20


Oliqarx qızı Mədinənin görüntüləri “Instagram"ı bir-birinə vurdu – FOTOLAR | 24saat\nOliqarx qızı Mədinənin görüntüləri “Instagram"ı bir-birinə vurdu – FOTOLAR\nTacik oliqarxının qızı Mədinə Şokirovanın bahalı həyatı hər kəsi təəccübləndirib.\n630 min dollarlıq gəlinlik paltarından başqa, brilyantlarla bəzədilmiş tacı və məşhur Hermes brendindən olan çantaları ilə “İnstagram”ı bir-birinə qatıb.\nHər yeni ili öz şəxsi təyyarəsi ilə gəldiyi Dubayın 5 ulduzlu otellərində keçirməyə öyrəşən Mədinənin ən vazkeçilməz adəti isə hər il Paris moda həftəsində iştirak etməkdir.\nChanel, Dior və Hermes çantalarına olan zəifliyindən başqa, milyarder qızı brilyantları da çox sevir. O, utanmadan “İnstagram”da 80 min dollarlıq qolbağını və 600 min dollarlıq möhtəşəm diademlərini nümayiş etdirməkdən çəkinmir.


AQTA pepino mozaik virusunun yayılma yollarını açıqlayıb – Foodinfo.az\nPepino mozaik virusu ilk dəfə 1980-ci ildə Peruda pepino bitkisində qeydə alınıb. 1999-cu ildə Hollandiyada və İngiltərədə pomidor istixanasında rast gəlinən virus 1999-2010-cu illər arasında Avropa, Şimali və Cənubi Amerikanın pomidor becərilən bölgələrində yayılaraq, pomidor istehsalında kifayət qədər məhsul itkisinə səbəb olub. Virusun Mərakeş, Cənubi Afrika, Misir, Çin, İsrail, Suriya, Türkiyə, Avstriya, Belçika, Bolqarıstan, Kipr, Danimarka, Norveç, Fransa, Almaniya, Yunanıstan, Macarıstan, İrlandiya, İtaliya, Litva, Hollandiya, Polşa, Serbiya, İspaniya, İsveçrə, İsveç, Slovakya, Ukrayna, Kanada, Meksika, ABŞ, Ekvador, Peru, Çili və Böyük Britaniyada yayıldığı məlumdur. Virus Misir, Braziliya və Gürcüstanda A1 siyahısına salınıb. 2012-ci ildən EPPO-da, 2016-cı ildən isə Türkiyədə A2 siyahısına daxil edilib\nSirayətlənmiş bitkidən sağlam bitkiyə mexaniki və təmas yolu ilə yayıldığından şitil təsərrüfatında əhəmiyyətli itkilərə səbəb olur. Simptomlar hər zaman aydın nəzərə çarpmadığından, virusun tez və gizli şəkildə yayılma təhlükəsi var. Virusun bitkilərin meyvələrində yaratdığı simptomlar səbəbindən məhsul istehlak dəyərini itirir. Ona görə də bu cür məhsullar məhv edilərək həmin təsərrüfatlarda bitki sağlamlığı ilə bağlı zəruri tədbirlər həyata keçirilməli, dezinfeksiya işləri aparılmalı və mütəxəssisin nəzarəti altında mərhələli olaraq sağlamlaşdırma tədbirləri davam etdirilməlidir.\nTərtər rayonunda qanunsuz fəaliyyət göstərən heyvan kəsimi məntəqələrində reyd keçirilib